Fundamento Orain -> Nafar Gobernuaren erantzuna alegazioari\nNafar Gobernuaren erantzuna alegazioari\nNafarroako Aldizkari Ofiziala 130 zenbakia - Data 30/10/1998\n4020/1998 FORU AGINDUA, urriaren 20koa, Herrilan, Garraio eta Komunikazio kontseilariak emana, "N-1 autobia, 395 k.p.tik 397 k.p.ra" eta "N-1 autobia, Altsasu-Gipuzkoako muga, 397 k.p.tik 402 k.p.ra" egiteko proiektuen jendaurreko aldiak ebatzi eta behin betikoz onesten dituena.\nBide Zerbitzuak jakinarazi du Herrilan, Garraio eta Komunikazio kontseilariak uztailaren 21ean emandako 2656/1998 Foru Aginduaren bidez, "N-1 autobia egitea, 395 k.p.tik 397 k.p.ra" proiektua teknikoki onetsi eta proiektuak ukitutako ondasun eta eskubideen zerrenda jendaurrean egoteko epea ireki zela.\nInformazio hori 1998ko abuztuaren 12ko 96. Nafarroako ALDIZKARI OFIZIALean argitaratu zen.\nHerrilan, Garraio eta Komunikazio kontseilariak uztailaren 21ean emandako 2656/1998 Foru Aginduaren bidez, "N-1 autobia, Altsasu-Gipuzkoako muga, 397 k.p.tik 402 k.p.ra" proiektua teknikoki onetsi eta proiektuak ukitutako ondasun eta eskubideen zerrenda jendaurrean egoteko epea ireki zen.\nInformazio hori 1998ko abuztuaren 19ko 99. Nafarroako ALDIZKARI OFIZIALean argitaratu zen.\nBide Zerbitzuaren ustez, hain hurbilak dira bi proiektuak, hala lekuari nola jendaurrean egoteko epeari dagokionez, non proiektu bakartzat hartzen ahal diren eta, gainera, hartutako alegazioak, kasu batzuetan, biei dagozkie eta, beste batzuetan, zaila da bietako bati atxikitzea. Hori horrela, bidezko da jendaurrean egoteko bi epeetan aurkeztutako alegazio guztiei batera erantzutea.\nHona hemen hartutako alegazioak:\n7. alegazioa.-Manuela Arregui y Martínez de Armañanzas andrea eta 178 sinadura gehiago.\nAlegatzen dute: jendaurrean dauden "N-1 autobia, 395 k.p.tik 397 k.p.ra" eta "N-1 autobia, Altsasu-Gipuzkoako muga, 397 k.p.tik 402 k.p.ra" egiteko proiektuak oso kaltegarriak direla Altsasu herriarentzat eta bertako bizilagunentzat, ingurunean, gizartean eta ekonomian sortuko dituzten eraginengatik; trazadura berriko autobia bat egin ordez, proposatzen dute gaur egungo N-I errepidea bitan banatzea, autobia bihurtzeko (gaur egungo errepidea bi galtzadetako bat izanen litzateke).\nOndoko argudio hauetan oinarritzen dute eskaera:\n-Proiektutako autobia eginen balitz, azpiegitura bat agertuko litzateke Altsasun eta horrela handitu eginen lirateke egun dauden azpiegiturek sortzen dituzten eraginak eta haiek okupatzen duten lur eremua.\n-Autobia hori eginen balitz, bikoiztu eginen litzateke Altsasu eta Gipuzkoa artean dauden errepideen kopurua eta erabili gabe utziko gaur egungo N-I errepidea.\n-Azpiegitura berriarekin landa lurren galera handia gertatuko litzateke; basoak, laborantzako lurrak eta ekologia eta aisiaren aldeetatik baliotsuak diren lurrak ukituko lituzke galera horrek.\n-Bestalde, "lurra" baliabidea bertan behera uztea ekarriko luke, nekazaritzari atea ixtea; egia bada ere sektore horrek atzera egin duela azken urteotan, litekeena da ondokoetan bertako bizilagunek berriz hastea, sistema ekonomikoaren krisialdia etorriz gero, eta haien ustez, aukera hori ez da galarazi behar. Orobat, bizilagun batzuek abeltzaintza eta nekazaritza arloan jarduten dute gaur egun eta haien jarduketa kaltetu eginen luke proiektutako autobiak.\n-Proiektatutako autobiak lur maldatsua zeharkatzen du eta horren ondorioz, ebaketak eta lubetak egin beharko dira. Horrek, aurreikusita dauden gaineko pasabideekin batera, eragin handia izanen du zona horretako paisajean. Halaber, uste dute autobia diseinatzeko hartu diren ezaugarriak, beharrezkoak ez izateaz gain, gehiegizkoak direla.\n-Azkenik, azpimarratu egiten dute azpiegitura traba bat izanen litzatekeela, hala pertsonentzat nola basa faunarentzat, eta inkomunikazioa sortuko lukeela udalerriko hainbat aldeen artean.\nEragin negatiboak, beraz, pilatu egiten dira haien ustez, eta haiek ezabatzeko modu bakarra errepidea dagoen bezalaxe uztea da, hala ere, kontuan hartzen dute are gehiago kontuan harturik errepide horrek, ia guztiak, Madriletik Irunera, autobiaren ezaugarriak dituela, urteetan zehar egin diren bikoizketen ondorioz eta horrek zail egiten duela errepidea bere horretan uztea, kontuan hartuz, gainera, estatu osoan gehien erabiltzen den errepideetako bat dela; hori horrela, esan den bezala, haien poroposamena da N-I errepidea bitan banatzea, ezaugarri apalago batzuekin, azaldutako eraginak baztertzeko edo, gutxienez, txikiagotzeko.\nHerrilan, Garraio eta Komunikazio kontseilariak otsailaren 15ean emandako 538/1996 eta 539/1996 Foru Aginduen bitartez, "N-1 autobia, 395 k.p.tik 397 k.p.ra" eta "N-1 autobia, Altsasu-Gipuzkoako muga, 397 k.p.tik 402 k.p.ra" izeneko proiektuak erredaktatzeko Baldintza Teknikoen Pleguak onetsi ziren.\nPlegu horietako 1.4. idazatian, "Trazadurak" izenekoan, ondoko hau ezartzen da: "Onartutako gutxienezko eta gehienezko erradio eta parametroak 120 Km/h-ko berariazko abiadura bati edo, posiblea izanez gero, handiago bati dagozkionak izanen dira.\nHerrilan, Garraio eta Komunikazio kontseilariak azaroaren 25ean emandako 5097/1997 Foru Aginduaren bidez, "N-1 autobia, Altsasu-Gipuzkoako muga, 397 k.p.tik 402 k.p.ra egiteko hautabideen azterlanean" sartutakoen artean 4. hautabidea onetsi zen.\nAzterlan hori Altsasuko Udalaren eskuan jarri zen irizpena eta iritzia eman zitzan; horrek onespena eman zion jendaurrean paratu den hautabideari eta uste da Udalak bizilagun gehienen iritzia ordezkatzen duela.\nGainera, aipatu hautabideak hautabiderik hoberenaren balorazioa izan zuen aldez aurretik, oro har, ingurugiroaren ikuspuntutik.\nAipatu Hautabideen Azterlanean adierazten den bezala, egungo errepideak ondoko problemak ditu tarte horretan:\n-Ezaugarri geometriko txarrak ditu, kurbadura erradio txikiak eta, tarteka, malda handiak.\n-Egun batean 10.000 ibilgailu baino gehiagoko IMD duen trafikoa, ibilgailu astunen ia % 40 duena.\n-Aurreratzeko ikusgarritasuna duten tarte gutxi.\n-Bide bazterretan dauden etxebizitza, establezimendu, aglomeratu-planta eta gasolindegietara sartzeko bideek ez dute segurtasunerako behar diren baldintzak betetzen.\n-N-I errepidearen erabilpena mugatua da, ondoko harrobiaren ustiapena dela eta, errepidea moztu behar baita leherketak egiten direnean.\nAzaldutako zirkunstantziak kontuan hartuta, proiektuaren aurreko azterlanean ikusi beharreko hautabideen artean, baztertu egin zen N-I errepidea bitan banatzeari buruzkoa, aipatutako problemak konpondu ez eta areagotu egiten zituelako.\nGainera, kontuan hartu behar da N-I errepidea bitan banatuko balitz, autobiara sartzeko bideen kontrola dela eta, beharrezkoa izanen litzatekeela eremu horretarako zerbitzurako bideak egitea, eta horiek, kontuan harturik gaur egun duen probetxamendua, zati nagusiaren bi aldeetan barna egin beharko lirateke.\nAztertutako hautabide guztiek bidea ematen dute N-I errepidearen egungo galtzada zerbitzurako bide gisara uzteko, eta hori onuragarria da eskualdeko funtzionalitatearentzat, batez ere Zuntaipe auzoaren kasuan, bertan zerbitzurako bideak egiteko lekurik ez dagoenez (bestela bazterrak desagertuko bailirateke), ezinezkoa izanen litzateke autobiara sartzeko bideen gainean egin beharreko kontrola egitea, trafikoa etxebizitzetatik urruntzea eta eraikinetara sartzeko bideek gaur egun dituzten arriskuak kentzea.\nAbiapuntutzat harturik, beraz, azpiegitura berri bat haren funtzioaren ezaugarriekin egiteko bidezkotasuna, ez baita ahaztu behar, beste alderdi batzuen artean, ibilbide luzeko bide baten zatia dela, begien bistan da hartutako erabakiak, baita proposatu litekeen beste edozeinek ere, eragin eta afekzio desberdinak sortzen dituela, baina eragin horiek ahalik eta txikienak izaten saiatu da, horretarako egin baita Ingurugiroaren gaineko Eraginari buruzko Azterlana, hori ere jendaurrean paratu dena.\nOndasun eta eskubide jakin batzuen afekzioari buruz, alegazio egileek modu orokorrean aipatu baitituzte, esan beharra dago Administrazioak haien balorazio zuzena eginen duela, kontuan hartu gabe eragina zein motatakoa den: zuzeneko okupazioa, haien ondare-balioa galtzea, haiek sortutako irabazien galera edo jarduera jakin bat bertan behera utzi edo baliogabetzea.\n12. alegazioa.-Patxi Galán Morcillo jauna eta 696 sinadura gehiago\nAlegazio hau eta Manuela Arregi Martinez eta 178 sinadura gehiagok aurkeztutako 7. alegazioa berdin-berdinak dira -hitzez hitz-; beraz, haren azalpen eta erantzunaren berri izateko, ikus bedi 7. alegazio hori.\n1998ko urriaren 13an Gobernuak hartutako erabakiaren bidez, udalez gaindiko proiektu sektoriala behin betikoz onetsi zen eta Ingurugiro, Lurraldearen Antolamendu eta Etxebizitza kontseilariak urriaren 19ean emandako 1158 Foru Aginduaren bitartez, "N-I autobia, Altsasu-Etxegarate tartea" izeneko Proiektuaren Ingurugiroaren gaineko Eraginaren Deklarazioa formulatu zen, zeinaren zehaztapenak eraikitzeko proiektuetara erantsi diren.\nHori horrela, Bide Zerbitzuak emandako txosten eta proposamenarekin bat etorriz eta Kontratuei buruzko Foru Legearen 12. artikuluak esleitzen dizkidan eskumenak erabiliz\n1. "N-1 autobia, 395 k.p.tik 397 k.p.ra egiteko Proiektuaren" jendaurreko aldia ebaztea, azalpen zatian adierazi bezala.\n2. "N-1 autobia, 395 k.p.tik 397 k.p.ra egiteko Proiektua" behin betikoz onestea.\n3. "N-1 autobia, Altsasu-Gipuzkoako muga, 397 k.p.tik 402 k.p.ra" egiteko Proiektuaren" jendaurreko aldia ebaztea, azalpen zatian adierazi bezala.\n2. "N-1 autobia, Altsasu-Gipuzkoako muga, 397 k.p.tik 402 k.p.ra" egiteko Proiektua" behin betikoz onestea.\n5. Altsasuko Udalari jakinaraztea eskatutako neurri konmpentsatzailek eman eta finantzatzeko Lankidetza Hitzarmen bat sinatzen ahal duela Herrilan, Garraio eta Komunikazio Departamentuarekin.\n6. Jendaurreko aldi honen emaitza Nafarroako ALDIZKARI OFIZIALean, Nafarroako Foru Komunitateko bi egunkaritan eta Altsasuko Udaleko iragarki oholean argitaratzea, ohartaraziz argitalpen hori Administrazio Publikoen Araubide Juridikoari eta Guztiendako Administrazio Prozedurari buruzko Foru Legearen 59.4 artikuluan ezarritako ondorioetarako ere egiten dela.\nAltsasuko Udalari, gainerako alegazio egileei, Departamentuko Idazkaritza Teknikoari eta Bide Zerbitzuari (Desjabetzapen Atalari) jakinaraztea, behar diren ondorioak izan ditzan.\nIruñean, mila bederatziehun eta laurogeita hemezortziko urriaren hogeian.-Herrilan, Garraio eta Komunikazio kontseilaria José Ignacio Palacios Zuasti.\nOrrialde honek hemen zegoen: http://www.sindominio.net/fundamento/index2.php?I=eusk&T=t2&P=6\nAzken modifikazioaren data: 2002/9/29


Irekia Eusko Jaurlaritza - Gobierno Vasco :: Emilio Sola: “Gizarte Zerbitzuen Euskal Sistema sistema unibertsal eta erantzukizun publikoko sistema gisa finkatu dugu”\nEmilio Sola: “Gizarte Zerbitzuen Euskal…\n<img src="https://www.irekia.euskadi.eus/uploads/cover_photos/53112/original/26_03_19_Prodome.JPG" style="max-width:100%" alt="" />\nBilbon PRODOME, PROfessionalising DOMestic housekeepers in Europe proiektua aurkeztu da\nBi jardunalditan, Solaz gainera, Juan Ibarretxek eta Irune Muguruzak ere parte hartuko dute, eta Eusko Jaurlaritzaren zenbait proiektu aurkeztuko dira\nBilbo, 19 03 26\nEmilio Sola Eusko Jaurlaritzako Gizarte Zerbitzuetako zuzendariak, gaur, honako hau esan du: “euskal erakundeek Gizarte Zerbitzuen Euskal Sistema sistema unibertsal eta erantzukizun publikoko sistema gisa finkatu dute; horrela, sistemaren zerbitzuetara eta prestazio ekonomikoetara jotzea eskubide subjektibo gisa bermatzen da. Eta legean aurreikusten den arreta-ikuspegiaren edo -eredu komunitarioaren arabera zabaltzea”.\nEusko Jaurlaritzako Gizarte Zerbitzuetako zuzendariak gaur eta bihar Bilbon izango diren bi jardunaldien aurkezpenean hitz egin du; bertan, PRODOME, PROfessionalising DOMestic housekeepers in Europe proiektua zabalduko da (Europan etxeko enplegatuen profesionalizazioa), SSI taldeak antolatuta.\nProiektuaren helburua berdinen arteko ikaskuntza, jardunbide egokien trukea, ikuspegi eta helburuen trukea sustatzea da, bai eta etxeko lanen profesionalizazioa bultzatzea ere, profil horretarako Europako curriculumaren bidez.\nEmilio Solak Gizarte Zerbitzuen Euskal Sistema aurkeztu du. Jardunaldian bertan, Irune Muguruza Enpleguko eta Gizarte Politiketako Saileko aholkulariak Ikuspegi - Immigrazioaren Euskal Behatokia aurkeztu du. Bihar, asteazkenean, Juan Ibarretxe Lanbide - Euskal Enplegu Zerbitzuaren Enplegurako eta Diru Sarrerak Bermatzeko Prestakuntzako zuzendariak lanbide-heziketako eta -trebakuntzako euskal sistema azalduko du. Gainera, arduradun teknikoek betiON teleasistentziako zerbitzu publikoa aurkeztuko dute.\nPRODOME proiektua Erasmus+ Gaitasun Sektorialetarako Aliantzak antolatu du, eta helburua da zerbitzuen sektorearen profesionalizaziorako laguntza ematea. Zehazki, proiektuak prestakuntza erdipresentzialeko programa garatuko du, bi estatu pilotutako etxeko enplegatuentzat (Espainia eta Italia). Programa zeharkako gaitasunen (besteak beste gaitasun digitalak edo ekologikoak, etxeari aplikatuak) eta zehatzen garapenean zentratuko da.\nGainera, profesional-mota horietarako Europako ziurtagirirako ibilbide-orria sortu ahal izateko azterlana egingo da. Proiektuari buruzko argibide gehiago: https://www.prodome.eu/es/\n26_03_19_Prodome.JPG 80 KB (JPG)\nEusko Jaurlaritzak web-gida bat prestatu du Gizarte Zerbitzuen Euskal Sistema ezagutzera emateko


Las locas aventuras de Rabbi Jacob - ZINEMA GUZTIONTZAT - Nafarroako Filmoteka\nAbenduaren 31, asteazkena\nZINEMA GUZTIONTZAT - 11.30 h.\nBrooklynen, Jacob errabino ezaguna eta Samuel idazkari rabbia aireporturantz doaz Parisera joateko, Davil ilobaren Bar Mitzvah ospatzeko. Aldi berean, Frantzian, Víctor Pivert enpresaburua (Louis de Funes), ideia tradizionalekoa, Antoniette alabaren eta jeneral baten semearen arteko ezkontzarantz doa. Salomón gidariarekin doa. Salomón judua da, baina Víctorrek ez daki. Horren berri duenean, arazo handi bat eragiten dio, eta arreta galduta, Salomónek istripua du. Hor hasten dira Piverten arazoak, gidariak ez baitu lanik egin nahi, Sabbataren hasiera da eta. Víctor laguntza bila doa eta txikle fabrika bat aurkitzen du. Bertan, arabiar batzuk disidente politiko bati galdeketa egiten ari dira. Horren ostean jazarpen barregarria hasten da hurrengo egunera arte, eta orduan ere beste gertaera komiko batzuk daude.\nLouis de Funes 1960ko eta 1970eko hamarkadetako zinema frantsesaren izar handietako bat izan zen. Estreinaldi bakoitzak arrakasta lortzen zuen. Pelikula serieen protagonista izan zen, hala nola Fantomas eta Gendarme. Las aventuras de Rabbi Jacob karteldegian izandako arrakastarik handienetakoa izan zen, eta Urrezko Globorako izendatu zuten, atzerriko filmik onenaren kategorian.\nProiekzio honen bidez, Frantziako aktorearen jaiotzaren 100. urteurrena ospatzen dugu. Aktoreak espainiar arbasoak zituen (gurasoak Sevillakoak eta Coruñakoak ziren, hurrenez hurren), eta ziurrenik, nafarrak (aitaren abizena Funes de Galarza zen).\nLes aventures de Rabbi Jacob, Frantzia, 1973\nZuzendaria : Gérard Oury\nGidoia : Gérard Oury, Danielle Thompson, Roberto De Leonidas\nArgazkia : Henri Decae (C)\nMúsika : Vladimir Cosma\nAntzezleak: Louis de Funes, Suzy Delair, Marcel Dalio, Claude Giraud, Claude Piéplu, Renzo Montagnani, Miou Miou, Janet Brandt, Xavier Gélin, Henri Guybet.\n14 urte arte: 1 euro\n14 urtetik aurrera: 3 euros\nAbenduaren 29a, astelehena, 11:30etan.\nAbenduaren 30a, asteartea, 11.30 h


Ostadarreko mendia eta ipar martxako sailek Buruntzaldeko XI.Ibilbideen egunean parte hartuko dute – Ostadar SKT\nIgandean, urriaren 21n, XI.Ibilbideen Eguna ospatuko da. Bost ibilbide ezberdin daude aukeran. Ostadarreko Mendi Saila eta Ipar Martxa saileko lagunek hauetako bi gidatuko dituzte.\nITZULI HANDIA: Mendiko saileko kideak ibilbide honen arduradunak izango dira. Buruntzaldeari itzulia oinez eman nahi izanez gero, goizeko 8:00etan, Lasarte-Oriatik talde bat (edonork parte hartu dezake) irtengo da ibilbide hau egitera (Lasarte-Oria, Santuenea, Andatza, Belkoain, Andoain, Buruntza, Lasarte-Oria. Guztira 27 km).\nLASARTE-ORIA – USURBIL – AGINAGA: Ipar Martxako taldeak parte hartuko du, guztira 9 km.ko luzera du (Santuenetik barrena Aginagako Mapil ingururaino). Goizeko 9:00etan San Pedro elizan geraztu dira izena eman eta abiatzeko. Bueltatzeko autobusa 12:00etan egongo da.\nburuntzaldea, ibilbideen eguna\nUrriaren 28an jokatuko da Lasarte-Oria Bai! Kros Herrikoiaren XXIII. edizioa


Barrikako VI. Pala Txapelketa martxan da! - - Hiruka.eus\nBarrikako Jai Batzordea\nBarrikako VI. Pala Txapelketa martxan da!\nBarrikako Jai Batzordea 2016-05-04 12:55\nSan Juan jaietako binakako pala-txapelketan izen-ematea irekita dago jadanik. Bikoteek maiatzaren 19ra arte izango dute epea izena emateko, euren datuak honako bi emailetara bidaliz: barrika.j.b@gmail.com edo liburutegia@barrika.net.\nMaiatzaren 19tik aurrera, txapelketa abian jarriko dugu, izen-emateen araberako ligaxkak antolatuz eta partida egutegia zehaztuz; partida guztiak Barrikako frontoian izango dira. Finala, San Juan jaietan izango da, ekainaren 26ko eguerdian, hain zuzen ere.\nHiru ligaxka aurreikusten ditugu: neska bikoteena, mutil bikoteena eta ligaxka mixtoa, emakumezko eta gizonezko batez osaturiko bikotea. Sarien artean, bi pertsonentzako afariak eta diploma egongo dira, 3 sari kategoria bakoitzeko.\nTxapelketan parte hartuko duten bikote guztiek honako bi baldintzak bete beharko dituzte: profesionalak ez izatea eta bikote bakoitzeko, federatutako pertsona bakarra egotea.\nTxapelketaren oinarriak hemen irakur daitezke.\nBarrikako Jai Batzordetik txapelketan parte hartzera animatzen zaituztegu! Anima zaitezte! Gora San Juan jaiak.


Legarreko aparkaleku berriaren eraikuntza 640.259 euroan adjudikatu da eta obrak datozen asteotan hasiko dira - etakitto.eus\nLegarreko aparkaleku berriaren eraikuntza 640.259 euroan adjudikatu da eta obrak datozen asteotan hasiko dira\nEibarko saihesbidetik Legarregain eremura doan bidearen inguruan beste leku berri bat izango da ibilgailuak aparkatzeko, lanak Construcciones Zubieder enpresari 640.259 euroan (BEZ barne) adjudikatu ondoren; obrak egiteko 22 asteko epea izango du. “Lan horiei esker, Legarre auzoan dagoen aparkaleku-arazoa, neurri handi batean behintzat, arindu ahal izango da, bidean zehar dauden aparkalekuen kopurua gehitu egingo baita, gaur egungo 26tik 53 plazara pasatuz, batzuk ilaran eta beste batzuk zeharka”, adierazi dute Udaletik.\nObrak datozen asteotan hasiko dira egiten, eta bost hilabete inguru jardungo dute lanean. Saihesbidearen eta Legarregain kaleko sarreraren arteko bidean, goranzko aldean, mendi-hegalaren zati bat hondeatzea da asmoa, galtzada zabaltzeko eta aparkatzeko eremu bat sortzeko adina leku izateko. Gaur egun, Legarregainerako bideak zirkulazio-erreia bakarra du, goranzkoa, eta auzoak duen sarbide bakarra horixe da, inguru hartan zirkulazio-norantza bakarreko kaleak daude-eta. Horrela, proiektuaren jarduketa-eremuak bide osoa hartzen du, 165 metro inguruko luzera duena, saihesbiderako sarbidearen desbiderapenetik punturik altuenera, oinezkoen pasabidea igaro ondoren dagoen lekura, alegia. Oinezkoen ibilbideek gutxienez 1,50 metroko zabalera izango dute; horrela, jendeak eroso ibiltzeko aukera izango du. Oinezkoen pasabide guztiak espaloien altueran jarriko dira, irisgarritasun-araua betez. Horrez gain, mugikortasun murriztuko pertsonek aparkaleku-plaza berri bat izango dute.\nLegarren aparkaleku berriak sortzeko proiektu hau Eibarko PSE-EE eta Eibarko EAJ-PNV udal taldeek joan den urteko udal kontuen inguruan lortutako aurrekontu-akordioaren emaitza da. Erabaki horren arabera, ‘Errebal Plazia’ erabilera anitzeko gune berrian garaje eta trastelekuak adjudikatzetik sortutako diru-sarreren zati bat Legarreko aparkalekuak egiteko erabiliko da.\n« Dantzaren Nazioarteko Eguna dantzan ospatu dute Eibarren Elgoibar, Soraluze eta Eibarko arroka bolkanikoak ezagutzeko ibilaldia egingo da asteburuan »


Bilboko auzo-tailerrek arrakastaz bete dute lehen urtea - Deia\nBilboko auzo-tailerrek arrakastaz bete dute lehen urtea\ndeia.eus 23.12.2021 | 15:05\nBilboko auzo-tailerrek arrakastaz bete dute lehen urtea B.U.\nGaur, abenduak 23, urte bat bete da Bilboko Auzo-Tailerrak segurtasun arloan martxan jarri zirenetik. Zehazki, aurten barruti guztietako ia ehun elkartek parte hartu dute herritarren partaidetzarako sarean, 14 tailer abian jarrita. Udalak jakinarazi duenez, hori da Udalean ordezkaritza duten alderdi politiko guztiek osatzen duten Segurtasunaren aldeko Itunean jasotako konpromisoetako bat.\nForo horietan uriko 95 elkartek parte hartzen dute modu egonkorrean, eta «Udalak hurbileko polizia komunitario baten alde egindako apustuaren adibide garbia dira». Hala adierazi du Juan Mari Aburto alkateak. Azken hilabeteetan, Otxarkoagako edo Bilbo Zaharreko tailerretako saioren batean parte hartzeko aukera izan du.\nAburtok adierazi duenez: "Tailerren funtzionamendua oso positiboa izaten ari da, Herritarren Segurtasuneko Sailari aukera ematen baitio herritarrekin batera lan egiteko eta auzo bakoitzeko espezifikotasunak eta arazoak jorratzeko. Efikazia maila handiarekin, gainera".\nAmaia Arregi Herritarren Segurtasuneko zinegotziak eta tailer guztietako presidente denak esan duenez: "Planteatutako gaiak askotarikoak dira". "Bizikidetzarekin lotuta dauden gaiak planteatzen dira batik bat".\nZenbait gai behin baino gehiagotan ateratzen dira, tartean, "parkeetan eta aisia-guneetan prebentziozko patruila-zerbitzuak egiteko beharra", segurtasun-pertzepzioa hobetzeko eta delituak egitea eta aisiarako toki horietako bizikidetza baketsuari eragiten dioten gizabidearen kontrako portaerak prebenitzeko. Guztira, halako arazoengatiko 108 zaintza egin dira ekitaldi honetan.\nSegurtasun-tailerretan eragin handiena duen beste gai bat "segurtasun ezeko puntuak, hautemandakoak edo benetakoak, auzoetan detektatu edo komunikatu direnak" dira, eta askotariko gaiekin zerikusia dute, hala nola pertsonen legez kanpoko kokalekuak, zenbait pasagunetan argiztapenik ez izatea, hiri-ibilbide batzuetako tarteetan ikuspenik ez izatea, zenbait espazio publikoren hirigintza-konfigurazioa (bizikidetza-gatazkak errazten dituzte), ibilgailuen abiadura desegokia eskola-eremuetan, animaliak aske eramatea, zenbait tokitako begetazioak sortzen duen segurtasun eza, eta hiri-altzariak birkokatzea.\nArazo horiei premiaz heltzeko, beste udal-sail batzuekin komunikatzeko bide arin eta efizienteak ezartzen dira.\nEkitaldi honetan, segurtasunik ezeko 64 puntu eta horiei dagozkien arazoak landu dira.\nGainera, Bilboko Udaltzaingoak, tailerren esparruan, beste 85 kasu gehiago ireki ditu aurten herritarren segurtasunarekin eta bizikidetza-gatazkekin lotutako gaiei buruz. Horietatik 59 itxi dira eta 59 horietatik ia % 100 (55 guztira) ebatzi dira. Alde horretatik, ohikoenak auzotarren eragozpenak (10 kasu eta 7 konponduta), botilioia (9 kasu eta 7 konponduta) edo ostalaritzarekiko gatazkak (8 kasu eta 7 konpondu) izan dira, adibidez.\nSegurtasun-tailerretan aurkeztu eta planteatutako arazoak aztertzen dituzten taldeak honako hauek osatzen dituzte: lurraldearen arduraduna den auzo-ikuskaritzako polizia-agintariek, auzo bakoitzeko herritarren segurtasuneko taldeetako agenteek eta kasu ireki bakoitzari lotutako jarraipena eta kontaktua egiteaz arduratzen diren polizia komunitarioko agenteek. Denen artean, bada, arazoak konpontzeko egin beharreko lan-sistematikak eta polizia-jarduerak planteatzen dituzte.\nAUZO-TAILERREN HEDAPENA ETA FUNTZIONAMENDUA\nLehen tailerra Otxarkoagan eratu zen, eta 2018ko azaroaz geroztik dago martxan. Jarraian, Errekaldekoa ezarri zen, 2019ko otsailean. 2019ko udazkenean, Euskalduna jauregian, Bilboko Udaltzaingoaren 175. urteurrena zela-eta egindako jardunaldietan aztertu ziren biak, herritarren segurtasunaren arloko jardunbide egokien adibide gisa.\nJarraian, tailer hauek jarri ziren martxan: San Frantziskokoa (San Frantzisko, Zabala eta Bilbo Zaharra), 2019ko abenduan eratua; Zorrotzakoa eta Abandokoa, 2020ko urtarrilean eratuak, eta Alde Zaharrekoa (Atxuri, Iturralde, Zazpi Kaleak eta Solokoetxe), urte horretako otsailean eratua.\n2020ko martxoaren hasieran, Uribarrikoa eratu zen (Gazteleku, Matiko, Lorategi Hiria eta Uribarri auzoek osatua). Eta geroago, urrian, lau eratu ziren: Santutxukoa (Bolueta eta Santutxu hartzen ditu), Deustukoa (Doneperiaga, Erribera eta Arangoiti), Indautxukoa eta Iralakoa (Iralabarri eta Ametzola).\nAzkenik, joan den azaroan, San Adrian-Miribillako eta Basurtuko tailerren txanda izan zen; eta hedapena amaitzeko, abenduan, San Ignaziokoa egin zen.\nTailer bakoitzaren barruan, auzo-ordezkaritzako foro iraunkor bat dago, bai eta bizilagun guztiei irekitako foro ireki bat ere. Eta, gainera, lantalde espezifikoak sor daitezke arazo jakinetarako hala eskatzen dutenean edo Udaltzaingoak edo herritarrek beraiek.\nForo iraunkorrak 10-12 kidez osatuta daude: auzoko auzo-elkarteetako ordezkariak eta udaltzainak. Hilean behin biltzen dira oro har, eta, saioetan, kasu irekiak ebaluatzen dituzte, ebatzitakoak ixten dituzte eta berriak irekitzen dituzte.\nLau hilez behin, foro ireki bat antolatu beharko litzakete, eta segurtasuneko tailerreko herritar guztiak daude gonbidatuta. Foro ireki horiek, baina, bertan behera geratu dira osasun-krisia dela eta.


About: Iratze eme\nIratze emea edo sorgin-iratzea (Athyrium filix-femina) Athyriaceae familiako iratze-mota da, Ipar Hemisferioko eskualde epeletan jatorria duena. Iratze arruntak baino hosto txikiagoak eta ifrentzu-iletsuak dituen landarea da.\nIratze emea edo sorgin-iratzea (Athyrium filix-femina) Athyriaceae familiako iratze-mota da, Ipar Hemisferioko eskualde epeletan jatorria duena. Iratze arruntak baino hosto txikiagoak eta ifrentzu-iletsuak dituen landarea da. (eu)\nIratze eme (eu)


Obispo tarta, Teresarena (sukaldean.com) • ZUZEU\nObispo tarta, Teresarena (sukaldean.com)\nObispo tarta, Teresarena –\nEgun hauetan zein opil edo gozoki egin erabaki ezinda bazabiltza, ez zara damutuko kasu egiten badiguzu. Batere zalantzarik gabe, Obispo deitzen diogun tarta gomendatzen dizugu, biziki gainera. Hartu pataxadaz, hala ere, ez da eta erraz-errazetakoa, bai, ordea, apartekoa. Komeni da, gainera, egun pare aurretiaz egitea, horregatik argitaratzen dugu gaur errezeta.\nTeresa Naparranekoa esaten genion gure lagun batzuen amamari. Argarate zuten abizena, baina oraindik ere Naparranekoak dira haiek guretzat.\nSukaldari handia izan zen Teresa, Altzolako bainuetxeko sukaldean aritutakoa. Berak erakutsita iritsi zaigu eta guk dakigula, Elgoibarko etxe bakan batzuetan baizik ez da egiten. Gurean bederen bai.\n250gr. arbendol edo almendra xehatu\n100 g. arbendol osorik\n250 g. azukre\n30×30 cm-ko ontzi karratu bat (gaileta kaxa metalezko baten tapa edo)\nZuringoak jo eta jaso ahala, azukrea gehituko dugu apurka, lau koilarakada bota gabe utziz. Ondoren arbendol xehatua gehitu eta dena nahasiko dugu. Moldean jarriko dugu guztia. Honek karratua behar du izan eta altuera handirik gabekoa, 3cm-ko ertzak nahikoa dira. Labe epelean jarriko dugu, su motelean, 100ºra ordu erdiz, egin dugun orea lehor geratu gabe gogortu artean.\nBitartean, bainu marian jarritako katilu edo gopor batean, gorringoak joko ditugu lau koilarakada azukrerekin batera. Poliki-poliki, gurina gehitzen joango gara, baina kasu!, oso garrantzizkoa lan hau ondo egitea. Gurina urtu egingo dugu lehenbizi eta hozten denean bakarrik gehituko dugu apurka gorringoetara, dena nahasiz.\nLabean egindako orea atera eta erditik ebakiko dugu labanaz. Erdietako bat zerbitzatzeko erabiliko dugun azpilean jarri eta gainean jarriko diogu gorringo-gurinez lortutako siropa edo jarabe lodiaren erdia. Kolore laranja ilun ederrekoa izango da berau. Ondoren, beste erdia jarriko diogu gainean.\nOsorik dauzkagun arbendolei, beroaldi bat emango diegu labe bizian, apur bat txigor daitezen eta ondoren zapi baten barnean jarri eta jo egingo ditugu, zati zaztarrak lortzeko. Kontuz, ez birrindu gehiegi. Ez da komeni arbendola oso hondartsua geratzea. Zati txikiak bai, baina zatiak behar ditugu, azken finean. Tartaren gainetik eta alboetatik erortzen dela gehituko dugu gorringoen oretik geratzen zaiguna eta, azkenez, arbendol txigortu eta zatituaz zipriztinduko dugu guztia. Prest dago, utzi hozkailua ez den leku fresko batean, zapi batez estalirik. Jakingo duzue ederki Obispoek zein ongi ezagutzen zuten zerua.\nObispo tarta, Teresarena\n"Italian egiten dira trikitixa esku soinu gehien gehienak, baina Italian ez dute jotzen Tapiak jotzen duen moduan"\n2 pentsamendu “Obispo tarta, Teresarena (sukaldean.com)”-ri buruz\nPellomik 2012-12-20 13:00\nRT @zuzeu: Obispo tarta, Teresarena: Egun hauetan zein opil edo gozoki egin erabaki ezinda bazabiltza, ez zara damutuko k… http://t.co …\nMikel 2012-12-31 18:44\nErrezeta bikaina. Egin berritan hala ere, 100ºC-ena gutxiegi gertatu zaidala esan behar dut. Alegia, bizkotxa ez dela gatzatu, mamitu eta trinkotu. Orearen egitura geratu zaidanez, beste hamarren bat minutuz berotu dut 200ºC-tan eta erraza izan ez bada ere lortu dut erdibitutako bi pastiza zatiak moldetik ateratzea.\nErrezetak ez zezakeen erakargarriagoa izan eta behin egin ondoren (tarteko dastatze saioen arabera), ikaragarri gozoa atera zaigu.\nGabon zaharretan urtea zapore horrekin amaitzeko irrikitan denok, bejondeizula.


1994ko ekainaren 9an Unibertsitateko Gobernu Batzarrak Meatze Ingeniaritza Teknikorako Unibertsitate Eskolan ematen den «Meatze Ingeniari Teknikoa, Energia Baliabideak, Erregaiak eta Lehergaiak» titulazioko ikasketa-plana onartu zuen.\nUnibertsitateko Gobernu Batzarrak, 1997ko ekainaren 11n, ikasketa-plan horretan aldaketa bat egitea onartu zuen, hau da, «Energia» sakontzekoak diren jarraian adierazitako hautazko irakasgaien kreditu-kopurua aldatzea, bai eta irakasgaion banaketa teoriko eta praktikoa ere:\n«Ingeniaritza Nuklearra» 4,5 kreditu teoriko + 1,5 kreditu praktiko = 6 kreditu guztira.\n«Erradiologi Babesa» 3 kreditu teoriko + 1,5 kreditu praktiko = 4,5 kreditu guztira.\n«Ingeniaritza Nuklearra» 3 kreditu teoriko + 1,5 kreditu praktiko = 4,5 kreditu guztira.\n«Erradiologi Babesa» 4,5 kreditu teoriko + 1,5 kreditu praktiko = 6 kreditu guztira.\nErrektorego honek erabaki du Unibertsitateen Kontseiluko Akademi Batzordearen 1997ko irailaren 18ko Erabakia argitaratzeko agindua ematea. Erabaki horren bidez «Meatze Ingeniari Teknikoa, Energia Baliabideak, Erregaiak eta Lehergaiak» titulazioko ikasketa-planaren aldaketa homologatzen da (1995eko urriaren 21eko «Estatuko Buletin Ofiziala» eta 1996ko urtarrilaren 10eko «Euskal Herriko Agintaritzaren Aldizkaria»). Titulazio hori unibertsitate honetako Meatze Ingeniaritza Teknikorako Unibertsitate Eskolan ematen da.


Un Otoño Sin Berlín pelikula Zinemaldian estreinatu zen eta Lara Izagirre, Tamar NOvas eta Irene Escolarrek elkarrizketa ugari egin ziztuzten\nAste hauetan zehar Donostiako Zinemaldiaz ditudan oroitzapen batzuen inguruan idatziko dut.\nAurten Un Otoño sin Berlín filma estreinatu dugu bertan, eta gauza asko gertatu zaizkigu, horietako batzuk oso politak. Begitazio bat bailiran hegan desagertu ez daitezen eta gertatutakoa ezagutu dezazuen, hitz batzuk utzi ditut hemen.\nZinemaldia 2015eko OROITZAPENAK. #1\nTarte bat Séptimo Vicio irratsaioan.\nIrailak 22. Aktoreak iritsi dira, eta zoro moduan korrika goaz hara eta hona elkarrizketak egitera. Gogorra izango dela argi daukat, baina gure prentsa arduraduna den Sonia Uriak maratoi batean bilakatzen du. Hari-haritik lortu dugu toki guztietara heltzea. Kazetariek asko zaintzen gaituzte, ondo tratatzen gaituzte, kamera eta mikroen aurrean gauden segundo bakoitzarekin disfrutatzen dugu.\nETB-ko informatiboetarako elkarrizketa bat egin eta gero, zeinekin nire aitite eta amama pelikularena egia dela eta euren biloba Donostian zeozertan badabilela konturatzen diren, RNE-ren eraikinera abiatzen gara korrika batean Tolentino izeneko tipo batengana. Ni, izenekin oso traketsa naizela, ez dakit ezta nor den ere. Bertara iristen gara. Aurkezten naute, aktoreek euren burua aurkezten dute eta eseritzen gara. Bere aurpegia ez zait ezaguna iruditzen, bere ahotsa, pixka bat bai.\nKaskoak jartzen ditugu eta gure pelikularen trailerra entzuten hasten gara, ondoren Marlangoren kanta bat dator. Oraindik ez dugu mikrofonotik zehar hitzik esan, ez dakit zein programatan nagoen ere. Momentua iristen den arte. Abestia gelditu eta Tolentino jauna hizketan hasten da. Kaskoetatik zehar entzuten dut, entzungailu eta mikrofonotik zehar ahotsa aldatzen du, dagoeneko ez da ezesagun bat... Séptimo Vicio irratsaioan nago! Flashback batek nire autoko eserlekura naramatza non hainbestetan programa hori entzun dudan, eta gutxigatik ez naiz aulkitik erortzen. Bitartean Tolentinok galdera bat egiten dit, ahal bezala erantzuten diot nik. Oraindik pozez saltoka nabil, amets bat bete dut eta... Ezin dut sinetsi gustukoen dudan zine-irratsaioan Un Otoño sin Berlín filmaz hitz egiten ari naizenik... Halaxe nabil lasaitzen naizen arte, eta Irene Escolar, Tamar Novas, Javier Tolentino eta lauron artean elkarrizketa polit eta berezi bat egitea lortzen dugu.\nHemen duzue entzungai, 21. minututik aurrera: Séptimo Vicio.\nAurretik Barbara Goenaga Pikadero filmaz ari da, beraretzako pelikula horrek duen esanahiaz, eta hain jatorra denez, plazer handia da bera ere entzutea, beraz, denbora izanez gero, nik irratsaio osoa entzungo nuke. Zuek ere guk bezainbeste gozatzea espero dugu.


COVID Presentacion - Urrutiko Lanbide Heziketako Institutua\nIrakasleak eta gurasoen orduak\nTaldeak, ordutegiak, irakasleak\n2021-2022 IKASTURTERAKO COVID-19 PROTOKOLOARI BURUZKO INFORMAZIOA IKASLEEI ETA FAMILIEI\nPrebentzio pertsonaleko neurriak.\nGarbiketa eta aireztapena.\nIkastetxea antolatzeko beste neurri batzuk.\nDerrigorrezko erabilera 6 urtetik gorako ikasle eta langile guztientzat, nahiz eta pertsonen arteko gutxieneko distantzia mantendu.\nEspazio guztietan eta une oro.\nIkasleak: gutxienez higiene-motako maskara homologatua.\nIrakasleak: dagokion prebentzio-zerbitzuak adierazitakoa.\nEskola-garraioa: derrigorrezkoa 6 urtetik gorakoentzat, eta gomendagarria ere adin horretatik beherakoentzat. Ezin da ibilbide osoan kendu; beraz, debekatuta dago autobusean jatea edota edatea.\nMugimendu- edo kantu-jardueretan ere nahitaez erabili behar da.\nBazkaria jateko unean bertan erretiratu daiteke (eta berehala jarri berriro), pertsonen arteko distantzia errespetatuz eta, ahal bada, aire zabalean.\nSalbuespena: ziurtagiri mediko ofiziala (Osakidetza) duten 6 urtetik gorako ikasleak. Gainerako neurriak areagotuko dira (distantzia eta higienea), eta ezingo du gainerako taldekideekin elkarreragin.\n- PERTSONEN ARTEKO DISTANTZIA ETA ELKARRERAGIKETAK:\nOro har, 1,5 metro helduen artean, bai eta ikasleen artean ikasgelatik kanpo, betiere maskara erabiliz.\nIkasgela barruan: burbuila edo bizikidetza egonkorreko taldeak (ikasle kopuru mugatua eta haien tutorea, jardueren estankotasuna bermatuz, beste talde batzuekiko elkarrekintza saihestuz eta kontaktuen nahiz pertsona-eragileen kopurua ahalik eta gehien gutxituz).\nHaur Hezkuntza: burbuila-taldeak, beste taldeekin kontakturik izan gabe, jarduera guztien estankotasuna. Horien barruan, kideen arteko sozializaziorako gutxieneko distantzia ahal da malgutu.\nLehen Hezkuntza: bizikidetza-talde egonkorra, distantziarik gabeko (baina betiere gomendagarria) 4-5eko azpitaldeak, 1,5 metroko distantzia gainerako azpitaldeekin, jardueren estankotasuna eta beste taldeekiko kontakturik gabe.\nDBHko 1. eta 2. mailak: ikasgelako 3-4ko multzokatzeak 1,5 metroko distantziarekin azpitaldeen artean, hiruhileko bakoitzeko talde egonkorrak, ahal dela hautazkoak partekatzen badituzte.\nDBHko 3. eta 4. mailak, Batxilergoa eta Lanbide Heziketa: gutxienez 1,5 metroko distantzia pertsona eta taldeen artean.\nZentroko espazio komunetan ez elkartzea, ezta talde-nahasketa dakarten jarduera masiborik ere pertsonen arteko gutxieneko distantzia 1,5 metrokoa izatea bermatu ezin bada.\nBestelako higiene-neurriak: eskuak maiz garbitzea (ura eta xaboiarekin hobe), sudurra, begiak eta ahoa ez ukitzea, eztula edota doministiku egitean maskara ez kentzea (eta besoarekin estali ahoa eta sudurra), erabilera bakarreko mukizapiak erabiltzea (poltsadun paperontzi estali batera bota).\n- SARRERAK ETA IRTEERAK:\nAglomerazioak saihesteko antolamendu-neurriak.\nEz da derrigorrezkoa tenperatura hartzea, baina gomendatzen da etxean egitea ikastetxera joan aurretik.\nEzin izango da zentrora sukarra duen edo COVID-19rekin bateragarriak diren sintomak dituen inor sartu. Are gutxiago diagnostiko positiboagatik isolatuta edo kontaktu estuagatik etxeko berrogeialdian daudenak.\n- JARDUERA OSAGARRIAK, ESKOLAZ KANPOKOAK ETA KIROL-JARDUERAK:\nPrebentzio- eta higiene-neurri guztiak bete beharko dituzte, eta berariazko Kontingentzia Plana izan beharko dute antolatzaileek.\nKirol-jarduera antolatzen duen erakundea da bere prebentzio-planaren erantzulea.\nLehentasunez aire zabalean.\nGaua etxetik kanpo ematea: establezimenduaren berezko protokoloaren arabera.\n- GARBIKETA, DESINFEKZIOA ETA AIREZTAPENA:\nGutxienez egunean behin garbitzea. Elementu komunak eta sentikorrak maizago, erabileraren arabera.\nErabilera partekatuko ordenagailuak, erabiltzaile bakoitzak amaitzen duenean (teklatua, sagua eta pantaila).\nJantokia eta beste espazio komun batzuk: txanda bakoitza amaitzean.\nOro har, espazio guztien garbiketa eta aireztapena indartzea.\nPaperontziak garbitzea eta material sentikorrak hondatzeko protokoloa.\n- KASUEN KUDEAKETA:\nTalde, gela, tailer, laborategi, autobus, jangela eta eskolaz kanpoko jarduera bakoitzeko parte-hartzaileen zerrenda eguneratuak, ikasle bakoitzaren kokapena barne. Kontaktuak azkar arakatzeko.\nFamiliak: kontakturako telefonoak eta helbide elektronikoak eguneratuta beti.\nEz da inor joango Ikastetxera sukarra ala COVID-19rekin bateragarriak diren sintomak baditu, diagnostikoagatik isolamenduan edota kontaktuagatik berrogeialdian badago.\nIkastetxeko COVID-19 arduraduna eta isolamendu-gela. FFP2 maskara.\nFamiliek berehala emango diote ikastetxeari edozein gorabeheraren berri.\nIkastetxean kasuak agertzekotan, Osakidetzak adierazi bezala jokatuko da beti.\n- PRESTAKUNTZA-SAIOAK IKASLEEKIN:\nEdozein erlaxamendu saihesteko prebentzio-neurriei eta jokabide-arauei buruz. Ikasleen adinari egokituak.\nKasuen kudeaketa ikastetxeko zuzendaritzak koordinatuko du, COVID arduradunarekin eta dagokion ESI-ko erreferentziazko pertsonarekin batera, eta horiek, Osasun Publikoarekin koordinatuta, jarraitu beharreko jarraibideak adieraziko dituzte.


Deskribapena eta esanahia\n“Otoitz egiteko, sagaratze espiritualeko giroa erraztuko duen\nforma eta kolorea aurkitu nahi izan dut konbinazio estetikoz.\nEz dut dotrina egin nahi izan neure beirateekin”.\nJavier Álvarez de Eulate\nJavier Álvarez de Eulatek Arantzazuko Santutegiarentzat forma biribileko zortzi beirate sortu zituen, eta zeharkako nabeko goialdean kokatu zituen modu simetrikoan. Beirateak abstraktuak dira, eta forma suabeak eta uhin itxurakoak dira nagusi. Kolore urdina baliatu zuen gehien Eulatek, hala ere, ageri dira gorriz eta zuriz tindaturiko zenbait beira-gune.\nEulatek berak honako irakurketa egin zien beirateei: “Konposizioak dira zeinetan lerroek elkarrekin gurutzatuz, txandaka, espazio argi-ilunak sortzen dituzten. Hori dena urdin, berde, more eta gorri koloreko armoniaren baitan. Konposizio abstraktuak dira batez ere, baina bada erreferentzia figuratiborik: agerraldiko elorria gogorarazten duten formak eta, beiren atzealdean itxuraldaturik, elizako harrizko hormak argi urdin misteriotsu batez tindatzen dituen Arantzazuko mendi-paisaia”.\nBeirateak Basilikan gustu onez daude integraturik. Ez dira bereziki nabarmentzen, izan ere, proiektuaren ideia nagusiari moldatu zitzaizkion Jainkoaren etxea dekoratzeko asmoz.\nKristauarentzat argiak bizitza, salbazioa eta zoriontasuna sinbolizatzen ditu. Ongia irudikatzen du, iluntasunari, gaizkiari eta negatiboa denari kontrajarria. Eraikin erlijiosoan proiektatutako argia zuria izan ohi da, baina izan dezake beste kolorerik. Kolore-tonu eta -nahasketa desberdinak inguruan efekturen bat lortzeko asmoz erabiltzen dira. Beirateek dute funtzio hori betetzeko ardura.\nJavier Álvarez de Eulatek haren beirateekin dekoratu zituen Arantzazuko Basilikaren zeharkarko nabeko bi aldeak. Prozesu hori 1954ko ekainean hasi zen. Verreries de Saints-Just-sur-Loire beirategiak, kristalak egiteko ardura zuenak, orduan jakinarazi zien zein izango zen kolore bakoitzaren prezioa. Beirateen inguruan lanik egin gabe bi urte egon ostean, 1957an abian jarri zen berriz ere proiektua. Frantziskotarrek aduanetako ordainketa-salbuespeneko eskaera egin zuten Aulki Santuaren Konkordatuko 20. artikuluan oinarriturik. Horren arabera, gurtza katolikoko objektu guztiek zerga-salbuespena dute. 1957ko apirilaren 3an onartu zieten beirateak egiteko ordainketa-salbuespena. Eulate lanean hastea ahalbidetu zuen ordainketa urte bereko abenduan egin zuten Kubako frantziskotarrek. Santutegi berriari hala egin nahi izan zieten beren ekarria.\nBeirateak Metzen, Frantzian, egin ziren artistak berak bidali zizkien kartoiak modelo gisa izanik, eta erabilitako teknika hormigoi zeharargitsuarena edo, Eulatek berak esan zion bezala,“mosaiko gardenarena” izan zen, koloreetako beira lodiak zementuan txertatzearena, alegia.\nJavier Álvarez de Eulate (1919)\nJavier Álvarez de Eulate Donostian jaio zen 1919ko apirilaren 26an. Madrilgo San Fernando Arte Ederretako Akademian ikasi zuen bi urtez. Handik heldu zen Arantzazura. Basilika berriko lanekin harremanetan hasi zen orduan.\nHaren obran eragin gehien izan zuten artistak Jesús Vasiano, Gerra Zibil garaian harekin izan zen Iruñean, Ignacio Zuloaga eta Valentín de Zubiaurre izan ziren. Baina Eulatek arteaz zuen ikuspegian eta artea gauzatzeko moduan eragin handiena Jorge Oteizarengandik etorri zitzaion.\nBere artelanak figurazioari nahiz abstrakzioari lotu zitzaizkion. Tamaina txikiko obrak egin zituen, hark “erauntsiaren ondorenak”, “diagonalak” eta “agerraldirako guneak” deitu zituenak; baita eraikin erlijiosoetako absideak dekoratzeko mural handiak ere. Azpimarragarriak dira Donostiako San Ignacio Elizarako eta Oñatiko benediktarrentzat egindako erretaulak eta Bergarako Magdalena ermitarako sortutakoa.\nEulateren obra koloretsuak naturaz gaindi dagoenaren beharra erakusten du, eta ukitu daitekeen mistizismoa islatzen: “Ikuslea goi mailako errealitatera eraman nahi dut, ikusgai denetik ikusezinera, baina erreala denera”.\nBederatziurrena 2019 liburua


Santikurtz ermitak aurpegi berria dauka - Aramaio - Goiena.eus\nSantikurtz ermitak aurpegi berria dauka\nArritxu Barruso 2009-11-18 18:41\nSantikurtz ermita oso egoera txarrean zegoen; teilatua erortzeko zorian eta barrutik ere nahiko hondatuta. Hori horrela, herritar talde batek erabaki zuen auzolanean ermita goitik behera eraberritzea. Deialdiak arrakasta izan zuen; hasiera batean ez zuten zorterik izan, eguraldi txarra zela-eta pare bat bider atzeratu egin behar izan zuten-eta deialdia. Baina, uda honetan azkenean ere lortu zuten helburua; asteburuak aprobetxatuta txukun-txukun utzi zuten ermitan.\nMigel Angel Burgiren zuzendaritzapean egin zituzten konponketak eta emaitza ikusi besterik ez dago; Santikurtz ermitak aurpegi berria dauka.\nTeilatua guztiz eraberritu dute, barruko zein kanpoko hormak konpondu eta sendotu dituzte eta paretak, burdinazko hesia eta egurrak margotu dituzte. Horrez gain, aipatzekoa da Iturri-Zuri elkarteko emakumeek erretaularekin egin duten lan bikaina; jaso eta herrira eraman zuten eta eskulan eskolan berritu egin zuten.\nErmitaren berritze lanak bultzatu dituen taldeak eskerrak eman nahi dizkie konponketa lanetan parte hartu duten guztiei. Urtarrilaren 1ean Orixol mendizale askoren topagune izango da beraz, aukera ezin hobea izango da Santikurtz ermitaren aurpegi berria ikusteko.


Plaza Baten Izena, Hiri Baten Izana • ZUZEU\nYolanda Barcina alkate zelarik, Rodeznoko kondearen plazaren izena Francoren ministro izandako bati –Tomas Dominguez Arevalori– omenaldia izatetik noblezia leinu oso bat –rodeznotar guziak, nonbait– gogoraraztera pasatu zen. Aldaketa, bistan da, plazaren izena atxikitzeko trikimailua izan zen, edo txiste merke bat –zenbat irri, hainbat boto, kalkulatuko zuen hiri buruzagiko orduko alkateak–, ohi bezala ahulenen gainean egin zen burla iraingarria.\nParalelismo errazak gustuko banitu, Etaren plaza izena paratzea proposatuko nuke, euskal juntagailu maitagarri horren omenez, eta, sintagmak batzeko balio baitu, harmoniaren eta elkarbizitzaren sinbolo gisa.\nNolanahi den ere, Askatasunaren plaza –oposizioko taldeek nahi luketen bezala– izen ederra da, herritarra zein aldetara lerratzen den hainbat esanahi biltzen ahal dituena: [Zergak SICAV baten bidez ordaintzeko] askatasunaren plaza, [Haurrak eskolan sexuaren arabera bereizteko] askatasunaren plaza, edo, nik hobetsiko nukeena, [Askatasuna gauza ororen gainetik ez jartzeko] askatasunaren plaza. Izen polita, beraz, eta orain, berrogei urteren buruan faxista bati eginiko gorazarre publikoa Udalak deuseztatzea erabaki duen honetan, are politagoa da oposizioko alderdiak hazgaleka hasi izana eta askatasuna zeinen ederra den oroitu izana.\nNiri, halere, gustatzen zait Udalak plazari emandako izen berria –Serapio Esparza, Iruñeko Bigarren Zabalgunea diseinatu zuen arkitektoa–, baina iduri du hondarrean akaso kontsulta bat eginen dela herritarrek izen egokiena hauta dezaten. Emaitza zernahi izanda ere, eta hautariko izena edozein izanda ere –Laugarren xedapen iragankorraren plaza, Mitxelena XVI.aren plaza edo Txarli zimino sainduaren plaza–, nik plaka bat jarriko nuke gerra zibileko garaileen neurriko monumentu bat duen plaza horretan, eta letra handietan oroitaraziko nuke demokrazia ekarri omen zuen trantsizioaz geroztik, berrogei urte pasatu behar izan direla hiri buruzagiko Udal batek frankista bat omentzen zuen plaka hura aldatzeko beharra suma dezan; gutienez ehun metrotik irakur litezkeen letrak baliatuko nituzke, gogorarazteko berrogei urtean alderdi ustez demokratikoko ordezkariak eroso sentitu direla orban hori gure hiriko karrika nagusi batean egonda; are gehiago, nabarmenduko nuke –non bizi garen atzendu ez dezagun, zein jendilajeren artean– Rodeznoren izena ez kentzen tematu izana boto iturri izan dela, edo boto iturritzat jo dutela alderdi ez nazionalistek–. Eta gehituko nuke –letra ttikiagoetan eta hain maiteak ditudan parentesi artean balitz ere– soilik plazari abertzale baten izen-deiturak eman nahi izan dizkiotelarik hasi direla gure alderdi unionista guziak –eskuinekoak zein ezkerreko omen direnak– askatasunaren alde espantuka.\nEmaten zaion izena ematen zaiola, urrea balitz bezala zaindu beharko genuke plaza hori, espazio berean biltzen baititu Nafarroako –eta, hedaduraz, Espainiako– kultura politikoaren bi ezaugarri nagusiak, bi hutsuneak: memoria historikoaren falta, Estatuko bertze nazioekiko mespretxua.\nZer duzu buruan “Plaza Baten Izena, Hiri Baten Izana”-ri buruz\nAmonamantangorri 2015-11-09 22:35\nBa nire erabakia balitz, plaza eta monumentua dauden bezala utziko nituzke, jatorrizko izenekin: Conde de Rodezno Plaza eta NAVARRA A SUS CAIDOS.\nJakina, panel batzuk paratu behar lirateke, esplikatzeko zer den engendro hori guztia, Rodeznoko Kondearen bizitza eta obrak eta norenak diren kriptan altxatutako hezurrak.\nEta baita ere, azaldu eraikin multzo hori milaka nafarrek ordaindu zutela harpidetzaz gerra ondoren.\nEz al duzue memoria nahi? Tori ba.


Riveraren baldintzak Sanchezi Ciudadanosen abstentzioa emateko, irailaren 16an\nAzken eguneratzea: 2019/09/16 13:17 (UTC+2)\nSanchezen hitzetan, "ez dago benetako oztoporik" PP eta Cs alderdiek abstentzioa emateko. Riveraren eta Casadoren arteko bilera amaituta, PPk bere jarrerari eutsi dio, abstentzio batean sartu gabe.\nAlbert Rivera. Argazkia: EFE\nAlbert Rivera Ciudadanoseko buruak Pedro Sanchez presidente inbestitzeko abstentzio bateratua aurkeztea proposatu dio Pablo Casado PPko presidenteari. Riveraren helburua "Estatu irtenbidea" adostea da, azaroaren 10ean hauteskundeak errepikatzea saihesteko. Rivera eta PPren lider Pablo Casado arratsaldean bildu dira, eta biek leporatu diote Sanchezi Espainiak duen blokeo politikoa; hortaz, Sanchezi dagokio aurrea hartzea, erantzukizuna berea da eta. Hori bai, PPk ez du argitu zein iritzi duen Ciudadanosek proposatutako abstentzio baldintzatuaz.\nAstelehen gauean, Casadoren eta Riveraren arteko bilera amaituta, PPren iturriek adierazi dute PPk bere jarrerari eutsiko diola; alegia, "koherentziak, irmotasunak eta Estatu senak markatutako jarrerari" eutsiko diola. Hortaz, Casadoren alderdiak bere ideien alde egin du, eta ez du konpromisorik hartu Cuidadanosek proposatutako abstentzio baldintzatuarekin.\nCiudadanosek, ohar batean, zehaztu du bi buruzagiak ados daudela: biek uste dute Sanchezek duela errua, ezin izan baitu Gobernurik hartu, eta ez duelako gaitasunik izan Estatuko buruak emandako enkargua betetzeko. Dena dela, alderdi laranjak ez du argitu PPk babestuko lukeen Sanchezen baldintzatutako abstentzio hori.\nCiudadanosek azpimarratu duenez, "orain Sanchezek hartu behar du aurrea”" egoera desblokeatzeko "eskaintza bat jaso baitu", Riveraren hiru baldintzei baiezkoa emanez. Hortaz, zuzentzeko eskatu dio, bai eta publikoki konpromisoa hartzeko, "idatziz", beteko dituela, "benetan egoera desblokeatu nahi badu".\nGainera, Riveraren alderdiak PSOEk eta Sanchezek proposamen honi emandako erantzuna deitoratu du; izan ere, PSOEk esan du hiru baldintza horiek gauzatuta daudela, egun, eta, beraz, eskatu die PPri eta Ciudadanosi "abstentzio teknikoa"ren alde egin dezatela.\n"Sanchezek ezin ditu espainiarrak engainatu, errealitatea ezeztatuz: Nafarroan, PSOEren Gobernuak abertzaleen babesa du; Katalunian, berriro ere, independentisten erronka badago indarrean, eta PSOEko buruzagi batzuek nahiago dute demokraziaren aurkako kolpea eman zutenei indultua eman; azkenik, PSOEren Gobernu programak dio gastuak gora egingo duela, eta familiei eta autonomoei zergak igoko zaizkiela", adierazi du.\nPPk, aldiz, adierazi dute bat egiten dutela zenbait kontutan: lurralde-politikan, konstituzio-politikan eta politika ekonomikoan: "Horrela galdegin izan dugu geuk, azken hilabeteotan".\nHori bai, PPk ez du konpromisorik hartu Riverak proposatutako abstentzioarekin, eta azpimarratu du Casadok astearte honetan azalduko duela alderdiaren jarrera, Espainiako erregearekin bildu eta gero.\nRiverak eguerdian prentsaurrekoan azaldu duenez, hainbat baldintza ezarriko lizkioke Sanchezi haren inbestidura babestearen truke; esaterako, 'proces' auziko presoak espetxera bidaltzen badituzte, indulturik emango ez duelako konpromisoa eta auziko zigorra Katalunian onartzen ez badute, 155. artikulua ezartzeko aukeraz hitz egiteko mahaia osatzea.\nRiverak ezarritako baldintza horien artean, zerga igoerarik gabeko politika ekonomiko berri bat diseinatzea eta "Nafarroa Espainiarentzat berreskuratzea" ere badaude. Azken eskaera horren inguruan, Riverak ez du zehaztu zertaz ari den.\n"Sanchezek baldintza horien truke gobernu konstituzionalista bati baietz esaten badio" Ciudadanosek inbestidura desblokeatzeko prest dagoela esan du Riverak.\n"Otegirekin eta Bildurekin Nafarroan ituna hausteko" eskatu dio Riverak Sanchezi; halaber, "Navarra Suma eta PSEren arteko koalizio adostua" lortzeko harremanak abiatzea eskatzen dio Riverak. Izan ere, koalizio hori "konstituzionalismoarentzat Nafarroa berreskuratzea" ekarriko lukeela uste du.\nEspainiako Gobernuaren aburuz, berriz, "ez dago arrazoi objektiborik" PPk eta Ciudadanosek inbestiduran abstentzioa ez emateko, Riverak eskatutako hiru baldintzak jada betetzen baitira. Sanchezen ustez ere "ez dago benetako oztoporik" PP eta Cs alderdiek abstentzioa emateko.\nSanchezen Gobernuko iturriek EFE albiste-agentziari jakinarazi diotenez, Nafarroan dagoeneko Konstituzioa babesten duen Gobernu bat dago; Katalunian 155. artikulua ezarriko da egoerak horrela eskatzen badu, eta ez da zerga igoerarik izango erdi-mailako klaseen eta langileen artean.\nNafarroako presidenteak, Maria Chivite sozialistak, Ciudadanosen buruari leporatu dio "hilabeteak" daramala "Nafarroa erabiltzen Pedro Sanchezi aurre egiteko, Espainian Gobernurik egon ez dadin".\n"Ez dugu Bildurekin inolako itunik: beraz, ez dago arrazoi jakinik Espainian legegintzaldiaren hasiera galarazteko", erantzun du Chivitek, "Nafarroa Espainian politika egiteko instrumentalizatzen" ari direla salatu aurretik.\nHorren harira, Riverari esan dio Espainia ez dela "Madril bakarrik, Nafarroa ere bada Espainia".\nSanchezek "ardura" eskatu eta Podemosek "doako babesa" baztertu du\n"Gobernu progresista" bati hirugarrenez ezetz esango ote dion galdetu dio Sanchezek Unidas Podemosi. Halaber, hauteskundeak saihesteko bidean alderdi politiko guztiek beren erantzukizuna onartu behar dutela uste du Sanchezek.\nNoelia Veraren (Unidas Podemos) aburuz, berriz, PSOEk hauteskundeak errepikatzeko erabakia hartu du, hauteskundeen ostean eskuinarekin negoziatzeko asmoz; horrenbestez, "doako babesa" ematea baztertu du.


Oihane Ainz eta Josu Legorburu ikasleek jaso dituzte aurtengo Sendagorta bekak. Amatiño\nHemen zaude: Sarrera » Albisteak » Oihane Ainz eta Josu Legorburu ikasleek jaso dituzte aurtengo Sendagorta bekak\nOihane Ainz eta Josu Legorburu ikasleek jaso dituzte aurtengo Sendagorta bekak\nPetronorren laguntzaz, Bilboko Ingeniaritza Eskolak eskainitako “Enrique Sendagorta” bekak Oihane Ainz eta Josu Legorburu Master-ikasleentzat izango dira.\nPetronorrek eta Bilboko Ingeniaritza Eskolak Enrique Sendagorta beka eman diete aurten Oihane Ainz eta Josu Legorburu Industria Ingeniaritzako Unibertsitate Masterreko ikasleei. 12.500 euroko beka jasoko dute bakoitzak, beraien unibertsitate prestakuntza atzerrian osatzeko eta titulazio bikoitza lortzeko.\nOihane Ainzek “Renewable Energy” masterra egingo du Cranfield-eko Unibertsitatean (Erresuma Batua), eta Josu Legorburuk bere nazioarteko prestakuntza osatuko du Cincinnati-ko Unibertsitatean (Estatu Batuak), “Materials Science & Engineering” masterra eginez. Josu Legorburu eta Oihane Ainz-ek, euren espediente liluragarriari esker bekak jaso dituzten ikasleek, euren ibilbide akademikoa zehaztu dute, Petronorri eskerrak emanaz pandemiaren hain garai zailean emandako babesagatik. Pandemiak ezarritako segurtasun-neurriak betetzeko edukiera murriztuarekin egin den ekitaldian, Petronor Innovación-eko zuzendari Manu Núñez-ek 2050.ean isuri garbi zeroko enpresa izateko Petronorrek eta Repsol-ek dituzten etorkizuneko egitasmoen errepasoa egin du, azpimarratuta horiek “plan estrategiko oso sendoan” dutela oinarria. Gainera, zorionak eman dizkie bekadun biei, Petronorren desiorik onenak helarazita.\nPetronorrek 25.000 euro jartzen ditu urtero 12.500 euroko bi beka emateko, titulu bikoitza eskuratu nahi duten Eskolako Industria Ingeniaritzako Unibertsitate Masterreko bi ikasleren prestakuntza osatzen laguntzeko. Findegiko fundatzaile eta lehen presidentearen oroimena omentzeko sortu ziren, Enrique Sendagorta beken helburua ingeniaritzako ikasleen nazioarteko prestakuntza aurreratua bultzatzea da, energiaren, berrikuntzaren eta digitalizazioaren arloan. Roberto Velascok, Petronorreko Administrazio Kontseiluko kideak, Enrique Sendagorta gogoratu du, “pertsona probidentzial eta aparteko enpresaritzat” jota, gehituz inoiz ez direla “Eskolako 50 ingeniari baino gutxiago izan Petronorren”, eta horien artean Manu de la Sen nabarmenduta, Petronorreko kontseilari delegatu izandakoa.\nIngeniari Eskolako zuzendari Charles Pintok, bere aldetik, esker ona adierazi dio Petronorri “beka hauen bitartezko bere ekarpenagatik, zentroko zenbateko handienekoa”. Ekitaldian, Graduondoko Antolamendu Akademikoko zuzendariordea Susana Uriarte eta Nazioarteko Harremanetarako zuzendariordea Saioa Herrero ere izan dira.


Easo 99 Aitzgorrik eskuratu du lauko finalerako txartela\nJunior Mutilak 2017/02/27 basketbasko.com Easo 99 Aitzgorri - Bilbao Unamuno (argazkia: unamunosk.com)\nEaso 99 Aitzgorrik beste aste batez lidertzan darrai, eta jada ziurtatu du Lauko Finalerako sailkapena, Tabirako Baque 44-71eko emaitzarekin menderatu eta gero. Donostiarrek 10-23ko partzialarekin ekin zioten partidari, eta bigarren laurdenean durangarrek hobetu ondoren, atsedenaldira 26-37ko emaitzarekin heldu ziren. Bigarren zatian, kanpotarrek hobetu, eta aldeak ia hogei puntutara igo zituzten (36-55), azken laurdenean partida erabat apurtzeko.\nBigarren posturako lehian, Bilbao Unamunok Fundacion 5+11 menderatzea lortu zuen 35-69ko emaitzarekin, eta orain bi garaipeneko eta averageko aldea dute bilbotarrek arabarrekiko. Kanpotarrek ongi ekin zioten partidari, eta lehen laurden amaieran 4-19 aurretik ziren, atsedenaldira 14-32ko emaitzarekin heldu ziren. Bigarren zatian, Bilbao Unamunok 9-23ko partzialarekin azken kolpe erabakiorra eman zuten.\nJardunaldia martxoaren 4ean amaituko da, Electro Alavesa Araberri eta Mondragon Unibertsitatearen arteko partidarekin.\nZast Zarautz ZKEk Easo Elkar Autocares ezustean garaitu zuen\nLiderra orain bi talderena da Easo Elkar Autocaresen porrotaren ondoren. Donostiarrek 57-60ko emaitzarekin galdu zuten Zast Zarautz ZKEren aurka, eta orain GLual Hydraulics ISB eta Ziorkontrol Getxosas dira lidertzan, hurrenez-hurren Loiola Indautxu (53-77), eta Fundacion 5+11 B (58-60) mendean hartu eta gero.\nLau jardunaldiren faltan, azpeitiarrek eta getxoztarrek garaipen bateko aldea dute igoerarako, hiru talderena dirudien igoerako lehia.\nBurdinola Getxok liderra estutzen darrai


Datorren larunbatean ospatuko da Elhuyar Zientzia Azoka - Deia\nDatorren larunbatean ospatuko da Elhuyar Zientzia Azoka\ndeia.eus / bilbo 31.05.2021 | 11:24\n12-18 urteko gazteek ikasturtean zehar egindako proiektu zientifikoak erakutsiko dituzte Elhuyar Zientzia Azokan. Bilboko Udala\n12-18 urteko gazteek ikasturtean zehar egindako proiektu zientifikoak erakutsiko dituzte Elhuyar Zientzia Azokan.\nDatorren larunbatean, ekainak 5, 12 eta 18 urte bitarteko gazteek ikasturtean zehar egindako proiektu zientifikoak erakutsiko dituzte Bilboko Areatzan ospatuko den Elhuyar Zientzia Azokan. Edizio hau presentziala izango da berriro, aurreko urtean koronabirusaren pandemiak eragindako egoera dela eta online egin izan eta gero.\nEdizio honetan aurkeztu diren 110 proiektuetatik, 20 aukeratu ditu epaimahaiak, eta, egoera dela eta, 20 talde horiek soilik hartuko dute parte ekitaldian.\nArratsaldean, sari-banaketa egingo da Zabalgune eraikinetik, streaming bidez eskainia. Elhuyar Zientzia Azokaren helburua da gazteen artean zientziarako zaletasuna suspertzea, zientziaren eta teknologiaren mundu erreala gazteei hurbiltzea eta kultura zientifikoa bultzatzea eta zabaltzea.\nGaur hasi eta ostiralera bitarte, berriz, Elhuyar Zientzia Azoka birtuala egingo da. Batetik, proiektuak garatu dituzten gazteek topaketak egingo dituzte ikertzaileekin, eta euren ikerketa-proiektuaren berri emango diote elkarri.\nBestalde, goizero, 10:00etan, zuzeneko tailerrak eskainiko dituzte ikertzaileek, eta, 12:00etan, ikasleen eta ikertzaileen arteko solasaldiak izango dira. Webgunean dago aste osoko egitaraua.


Netflixen sorrera bitxia ezagutzen duzu? — Gaztezulo\nNetflixen sorrera bitxia ezagutzen duzu?\nNetflixen sorrera bitxia ezagutzen duzu? 20 urte ditu, eta nagikeriak inspiratu zuen. Gehiago jakin nahi? https://www.gaztezulo.eus/albisteak/netflixen-sorrera-bitxia-ezagutzen-duzu https://www.gaztezulo.eus/albisteak/netflixen-sorrera-bitxia-ezagutzen-duzu/@@download/image/Actualidad_196992240_29979661_1024x576.jpg\n20 urte ditu, eta nagikeriak inspiratu zuen. Gehiago jakin nahi?\nDagoeneko munduko etxe gehienetan sartu da Netflix plataforma digitala; bere arrakasta logikoa da, zeini ez zaio gustatzen telebista piztu eta iragarkirik edo kargarik itxaron gabe kalitate onenean uneko telesailak ikustea? Zalea zarela dakigunez, plataformaren inguruko hainbat bitxikeria ekarri dizkizugu!\nBazenekien Netflixek 20 urte dituela? Bai, 1997an jaio zen enpresa hau, streaming-a existitzen ez zenean. Noski, garai horretan Netflixen helburuak bestelakoak ziren, eta ez duzu asmatuko zeintzuk!\nReed Hastingsi bururatu zitzaion ideia; kontatzen duenez, Silicon Valleyn lanean zebilela, Apolo 13 filma bideoklubera bueltatzeko epea pasa zitzaion. Hastingsek ez zuen bertaraino joateko gogorik, eta korreoz bidaltzea bururatu zitzaion; hala, filmak korreoz bidaltzen zituen enpresa sortu zuen, Netflix. Nagientzat egina, sekulako arrakasta izan zuen.\nMarc Randolph kidearekin batera, enpresak sekulako zabalkundea izan zuen AEBetan. Netflixek DVDak etxeetara bidaltzen zituen, eta ondoren, erabiltzaileek bueltan bidaltzen zituzten postaz. Sekulako katalogoa zuten; 1.000 izenburu, eta DVDa bueltatzeko astebeteko epe zabala. Segituan ezarri zuten harpidetzeko aukera; hala, erabiltzaile batek Star Wars-en film guztiak alokatu zitzakeen eskaera bakarrean.\nGarai horretan, bi kideak Blockbuster bideokluben erregearekin batzen saiatu ziren, baina aurpegira barre egin zieten. Paradoxikoki, 2010ean bezerorik gabe gelditu zen Blockbuster, eta itxi egin behar izan zuen. Ordurako, Netflixek hiru urte zeramatzan streaming bidez emititzen; dagoeneko ez zuten plataforma fisikoen beharrik zabaltzen jarraitzeko.\n2013an, beste apustu arriskatu bat egin zuten; beren telesail propioa ekoiztea. Hala jaio zen House Of Cards. Sekulako iraultza izan zen; handi aurrera, beste gailur batzuk gainditu dituzte, hala nola, Emmyetan eta Urrezko Globoetan sariak irabaztea. Dena den, plataformaren iraultza handiena gure etxeetan izan da; telebista ikusteko ohiturak aldatu ditu erabat.\nMusulmanentzako birjinitate ziurtagiriak debekatuko ditu Frantziak\nFinlandiako hiri batek sariak eskaintzen dizkie bertako biztanleei ekologiko bihurtzen badira\nAutomatikoki ezabatzen diren argazki eta bideoak, WhatsAppen eguneraketa berria\nEuskaraldian izena emateko epea zabalik\nJaso doan GAZTEZULO buletina eta gozatu eduki esklusiboekin!


Ekonomia politikoaren eta tributazioaren printzipioak/XI. Kapitulua - Wikiteka\nEkonomia politikoaren eta tributazioaren printzipioak/XI. Kapitulua\n←X. Kapitulua Ekonomia politikoareneta tributazioaren printzipioak (1817) David Ricardo, translated by Baleren Bakaikoa\nXI. Kapitulua XII. Kapitulua→\n3604Ekonomia politikoareneta tributazioaren printzipioak — XI. KapituluaDavid RicardoBaleren Bakaikoa1817\nHamarrenak lurraren ekoizpen gordinari buruzko zergak dira eta lehengaiei buruzko zergen antzera, guztiak kontsumitzailearen gain erortzen dira. Hamarrenek errentari buruzko zerga heltzen ez den lurren gain eragiten dute, eta errentari buruzkoek ez bezala, lehengaien prezioa igotzen dute. Kalitate txarreneko lurrak onenekoak bezalaxe ordaintzen ditu hamarrenak, lur horietatik erdiesten den ekoizpen-kantitatearen proportzioan zehazki; hamarrenak, beraz, zerga ekitatiboak dira.\nAzken kalitateko lurrak, hau da, errenta ordaindu ez eta laborearen prezioa erregulatzen duenak, ohiko kapital-irabaziak emateko adina labore-kopuru sortzen badio nekazariari, gariaren prezioa laurdeneko\n4£ denean irabazi berdinak lortu nahi badira, prezioak 4£ 8s.ra igo beharko du: Behin hamarrenak ezarri ostean, laurden bakoitzeko nekazariak 8 shilling ordaindu beharko dizkio elizari, eta berak irabazi berdinak ez baditu erdiesten ez du inongo arrazoirik lur horiek lantzeari ez uzteko, baldin eta irabazi hauek beste jardueren bitartez lor baditzake.\nLur-etekinen gaineko hamarrenen eta lehengaiei buruzko zergaren arteko desberdintasuna hauxe da: lehena diru aldakorra da eta bigarrena diru finkoa. Gizartearen egoera egonkorrean, laborearen ekoizpena handitzeko edo gutxitzeko erraztasunik ez dagoenean, ondorioei dagokienez biak berdinak izango dira; honelakoetan laboreak prezio aldagaitza izango du, eta beraz, zerga ere aldagaitza izango da. Baina estatu atzeratutan nahiz nekazaritzan hobekuntza handiak egiten direneko -eta ondorioz lehengaien balioa beste merkantzien balioarekin erkatuta jaitsi egingo direneko- estatutan ere, hamarrenak zerga iraunkorrak baino arinagoak izango dira, laborearen prezioa 4£tik 3£ra erortzen bada, zerga 8 shilling-etik 6s.ra eroriko baita. Oraindik nekazaritzan hobekuntza aipagarriak egiteke legokeen gizartearen egoera aurreratuan, laborearen prezioa igo egingo litzateke eta hamarrenak diruzko zerga iraunkorrak baino astunagoak izango lirateke. Laborea 4£tik 5£ra igoko balitz, lur bereko hamarrenak zortzi shilling-etik hamarrera igaroko lirateke.\nEz hamarrenek, ez diruzko zergek, ez diete lurjabeen diruzko errentei eragiten, baina biek eragingo diete materialki laborezko errentei. Jadanik diruzko zergak laborezko errentaren gain duen eraginaz ohartu gara, eta antzeko ondorioa sortuko lukete hamarrenek. 1, 2 eta 3 zenbakiko lurrek 180, 170 eta 160 laurden ekoizten badituzte, errenta 1 zenbakikoan hogei laurdenekoa izan liteke eta hamar laurdenekoa 2. lursailean; baina behin hamarrenak ordainduta, proportzio honek ez luke iraungo; bakoitzetik hamarren bat hartuko balitz, geratutakoa 162, 153 eta 144 laurden izango lirateke, eta ondorioz, 1 zenbakiko laborezko errenta hemezortzi laurdenera murriztuko litzateke eta 2 zenbakikoa bederatzi laurdenera. Baina laborearen prezioa 4£tik 4£ 8s. 10 2/3d.ra igoko litzateke, zeren eta 144 laurden 4£rekiko, 160 laurden 4£ 8s. 10 2/3d.rekiko denaren baliokidea baita, eta ondorioz, diruzko errentak aldatzeke jarraituko luke;\n1 zenbakikoa 80£1 izango litzateke eta 40£2 2 zenbakikoa.\nHamarrenen aurkako objekzio nagusia zerga iraunkor eta finkoak ez izatean datza, baina laborea ekoizteko zailtasunak gehitzen diren heinean balioan gehitu egiten dira. Zailtasun horiek laborearen prezioa 4£ egingo balute, zerga 8s. izango litzateke; beroriek 5£ra igoarazita, zerga 10s.koa litzateke, eta 6£ra igoaraziko balute, zerga 12 s.koa izango litzateke. Balioaz gain kopurua ere igotzen da: 1 zenbakiko lursaila lantzen zenean, zerga 180 laurdenaren gain zegoen ezarrita; 2 zenbakikoa lantzen zenean, zerga hori (180 + 170 =) 350 laurdenaren gain zegoen ezarrita; eta 3 zenbakikoa lantzerakoan (180 + 170 + 160 =) 510 laurdenaren gain. Ekoizpena milioi bat laurdenetik bi milioira igotzen denean, zerga-kopurua ez da bakarrik 100.000 laurdenetik 200.000 laurdenera igotzen; milioi bat laurden ekoiztu ordez, bi milioi ekoiztera heltzeko lana inkrementatu behar denez, lehengaien balio erlatiboa hainbeste igotzearen ondorioz oraingo 200.000 laurdenaren balioa, nahiz kopurua bikoiztua izan, lehen 100.000 laurdenak zuen balioa hirukoitz lezake.\nElizak beste bideren batetik erdietsiko balu balio berdina, eta hamarrenak inkrementatzen diren era berean inkrementatuko balitz balio hau, hots, lantzeko zailtasunaren proportzioaren arabera, orduan, efektu berdinera helduko ginateke; errakuntza handia da, beraz, lurraren ekoizkinen gainean ezartzen direlako, hamarrenak lurgintzarako beste edozein zerga baino kaltegarriagoak direla suposatzea. Nolanahi ere, eliza bi kasuetan arituko litzateke herrialdeko lur eta lanaren ekoizpen garbiaren zatia etengabe inkrementatzen. Gizartearen egoera aurrerazalean, lurraren ekoizpen garbiak beti gutxitu egiten du bere ekoizpen gordinarekiko duen proportzioa, baina azken finean, herrialdeko sarrera garbietatik ordaintzen dira zerga guztiak, bai herrialde aurrerakoian, bai atzerakoian. Sarrera gordinarekin batera hazten den eta sarrera garbien gain ezartzen den zergak, emankorra eta jasanezina izan behar du. Hamarrenak lurraren ekoizpen gordinaren hamarrena dira, ez ordea ekoizpen garbiarenak, eta beraz, gizartea aberastasunari dagokionez hobetzen den heinean, nahiz hamarren horiek ekoizpen gordinarekiko proportzio berdina gorde, ekoizpen garbiarekiko proportzio handiagoa hartu behar dute.\nHamarrenak, hala ere, lurjabeentzat kaltegarriak direla kontsidera daiteke, inportaziorako saria bailitzan eragiten baitute: Nazio-laborea lantzea zergatzen dute, kanpotik inportatzen den laboreak honelako zamarik ez duen bitartean. Honelako barne-zergak lurraren eskaria murriztuko luke eta lurjabeen gain sortzen duen ondorioa arintzeko inportatutako laborea zergatzea baino ez legoke, nazioan zergatzen den maila berdinean behinik behin; hau baino neurri justu eta zuzenagorik ez litzateke egongo; edozein izanda ere inportazio-zerga honen bidez estatuak eskuratuko lukeen diru-kopurua, gainontzeko zergak gutxituko lirateke, gobernuaren gastuei aurre egiten dieten horiek hain zuzen; baina honelako zerga, elizari ordaintzeko fondoa osatzeko besterik erabiltzen ez bada, orotara ekoizkin-kopuru orokorra gehi lezake, klase ekoizkorrei dagokien zatia gutxituko balitz ere.\nEhunaren merkataritza guztiz librea utziko balitz, gure ekoizleak gai izan litezke ehuna guk inportatuko genukeena baino merkeago saltzeko; zerga ekoizle nazionalari ezarriko bagenio, eta ez ehuna inportatzen duenari, kapitalak ehungintzatik beste edozein merkantziaren ekoizpenera ihes egingo luke, ehuna Ingalaterran eginda baino merkeago inportatu bailiteke. Inportatutako ehuna zergatuko balitz, berriro hasiko litzateke ehuna gure herrialdean ekoizten. Kontsumitzaileak lehendabizi Ingalaterrako ehuna erosten zuen atzerrikoa baino merkeago zelako; gero, etxeko ehuna zergatuta zegoelarik, zergatzeke zegoen kanpokoa erosten zuen; azkenik, berriro etxekoa erosiko luke, bien gainean zergak ipini ondoren, bertakoa kanpokoa baino merkeagoa izango bailitzateke. Azken kasuan, kontsumitzaileak garestiago erosiko du eta bere ordainketan gehigarri dena estatuak eskuratuko du. Bigarren kasuan, kontsumitzaileak lehenengoan baino prezio altuagoa ordaintzen du, baina ordaindutako gehigarria ez du estatuak jasotzen; ehunaren ekoizpenean zailtasunak daudelako ematen da inkrementu hori, zergak ipintzean ekoizpen bideak izatea galarazten baita.\nOrrialdearen azken aldaketa: 17 urria 2019, 14:55.


Irekia Eusko Jaurlaritza - Gobierno Vasco :: Enplegu eta Gizarte Politiketako Sailak 14 EEE izapidetu ditu abuztuan\nEnplegu eta Gizarte Politiketako Sailak 14…\n2015eko abuztuan zehar, Eusko Jaurlaritzako Enplegu eta Gizarte Politiketako Sailak 14 enplegu-erregulazioko espediente izapidetu ditu. Zifra hori beherakada nabarmena da aurreko hilabetearekin eta urtearekin konparatuta: uztailean baino % 75 gutxiago izapidetu dira (56 EEE izapidetu ziren uztailean), eta iazko abuztuan baino % 69 gutxiago (45 espediente izapidetu ziren hilabete hartan). 2015eko abuztuko 14 espedienteek 163 langileri eragin diete guztira: 101i, aldi baterako kontratu-etete gisa; 48ri, lanaldi-murrizketa moduan, eta 14ri, kontratu-hutsalketagatik.\nAbuztuan izapidetutako 14 espedienteetatik, 8 (% 57) lehenagoko baten jarraipena izan ziren eta 55 langileri (% 34) eragin zieten.\n2015eko abuztuan, etendura-espedienteak 7 izan dira; lanaldia murriztekoak, 5, eta hutsalketako espedienteak, 2. Etendura-espedienteek 101 langileri eragin zieten, iazko hilabete berean baino % 18 gutxiagori (123 izan ziren orduan); lan-jardunaldia murriztekoek, 48 langileri (% 64ko beherakada); eta iraungitze-espedienteek 14ri, iazko abuztuan baino % 90 gutxiagori (134 izan ziren orduan).\nSektoreka, abuztuan ez zen EEErik izapidetu lehen sektorean: urteko metaketan, guztizkoaren % 0,62 izan dira halakoak. EEEen ehunekoa aurreko hilekoen tankerakoa izan zen eraikuntzan (% 15), industrian (% 40) eta zerbitzuetan (% 44).\nEgun, 539 etendura- eta murrizketa-espediente daude indarrean eta 5.668 langileri eragiten diete; horietatik, 433 (% 80) aurreko espediente baten jarraipena dira eta 4.700 langileri (% 83) eragiten diete.\nEskualde hauetan izan dute eragin handiena EEE horiek: Arabako Lautada, Bilbo Handia eta Donostialdea.


[Gomendioa] 'The Jinx': erakustaldi hipnotiko eta makabroa — Gaztezulo\n[Gomendioa] 'The Jinx': erakustaldi hipnotiko eta makabroa\n[Gomendioa] 'The Jinx': erakustaldi hipnotiko eta makabroa Hasierako tituluetatik hasita, musika bitarte, azken ataleko azken segundorainoko erakustaldi hipnotiko eta makabroa. Tentsioa eta erritmoa, jolas-parke batean egongo bagina bezala, gora eta behera sentitzen dituzun bitartean Hollywoodeko edozein gidoik nahiko lituzkeen biraketa harrigarriak. Horiez jositako telesail-dokumental paregabea gomendatzera natorkizu gaurkoan. https://www.gaztezulo.eus/albisteak/gomendioa-the-jinx-erakustaldi-hipnotiko-eta-makabroa https://www.gaztezulo.eus/albisteak/gomendioa-the-jinx-erakustaldi-hipnotiko-eta-makabroa/@@download/image/Screenshot_2020-03-31 FilmAffinity.png\nHasierako tituluetatik hasita, musika bitarte, azken ataleko azken segundorainoko erakustaldi hipnotiko eta makabroa. Tentsioa eta erritmoa, jolas-parke batean egongo bagina bezala, gora eta behera sentitzen dituzun bitartean Hollywoodeko edozein gidoik nahiko lituzkeen biraketa harrigarriak. Horiez jositako telesail-dokumental paregabea gomendatzera natorkizu gaurkoan.\nBeste hainbat dokumentaletan ikusi ohi dugun bezala –adibidez, Paradise Lost: The Child Murders at Robin Hood Hills, Dear Zachary: a letter to a son about his father eta The Imposter; bide batez, ikusi ez badituzue, ez galdu hiru harribitxi izugarri hauek–, errealitateak fikzioa gainditzen duenaren froga garbia.\n2010 urtean, Andrew Jarecki zuzendariak All Good Things filma estreinatu zuenean, gutxik espero zuten Robert Dursten bizitzan oinarrituriko pelikula horrek izango zuen eragina, hizketa-gai dudan dokumental hau errodatzeko garaian. Momentu horretan jarri baitzen kontaktuan benetako protagonista zuzendariarekin, orain arte inoiz egin ez zuen elkarrizketa edukitzeko prest zegoela esanez.\nHori da hain zuzen dokumentalari osotasun paregabea ematen dion gakoetako bat, estetika guztiz zinematografikoz zipriztinduta dagoela. Telebistan ikusten ohituta gauden krimenen berregite kaskar horiek ez bezala, sorkuntza lan izugarria dago, tentuz zaindurikoa eta lanari sinesgarritasun paregabea ematen diona. Ikuslea zulotxo batetik begira egongo balitz bezala, gertatutako guztiaren zuzeneko lekuko sentiaraziz. Baina bestetik, askok kritikatu duten alderdi manipulatzailea azaltzen da: hau da, dokumental honen egileek lortu duten material guztia kontuan izanda, ekoizpenaren alde bakarrik egin dutela. Ikus-entzunezko produktu ikusgarri bat egiteko helburuarekin, bidean lorturiko froga eta testigantza guztiak dosi txikietan erabili dituzte, telesailak ikusgarritasun edo morbo puntua gal ez dezan. Argi dago ikuskizuna beste edozeren kontura lortzea ez dela zilegi, baina kritika horiekin ez nago guztiz ados, kasu honetan, egia administratu besterik ez baitute egin. Beraiek erabaki dute noiz azaldu eta noiz ez, zeren, ez dezagun ahaztu lagunok, hau telebista da, eta didaktikoa eta pedagogikoa izateaz gain, entretenigarria izatea garrantzitsua dela. Honen guztiaren zergati zehatz hori, azken ataleko azken segundoetan ulertuko duzu, eta batez ere, lan hau aireratu eta hurrengo egunean sortu zen zurrunbiloarekin.\nTelesail-dokumental harrigarria azken finean, hoztasun kirurgikoz deskribatzen baitu Robert Dursten izaera, ibilbidea eta batez ere, etengabe inguratzen duen kasu ilun eta sinestezina. Ikuslea behin eta berriz zalantzan jarriz eta gutxitan ikusitako ikerketa psikologiko bikaina eginez; pertsonaia gaitzesgarri eta liluragarri honen garunean zer ote dagoen erakusten saiatuz; hain bereizgarriak diren bere begi beltz eta sarkor horien anbiguotasunaren bitartez, gure barnean bi galdera sortzen: hiltzaile hotz eta krudela ala zorte txarraren ondorioz egon behar ez zuen une eta tokietan egoteagatik, besterik gabe, bizirik dirauen tipo xelebre baten historia? Biktima ala borreroa? Nola amaitzen den jakiteko badakizu zer egin.\nHori bai, prestatu begi zuloen kontrako krema, amaitu arte ezingo duzulako historia harrigarri eta beldurgarri honen atzaparretatik ihes egin. Eta oso garrantzitsua, dokumentala ikusi baino lehen, saiatu honi buruzko ahalik eta informazio gutxiena irakurtzen, hainbat hedabidetan zabaldutako datu eta irudiek bertan behera uzten baitute etengabe bizi ditzakegun “sorpresak” eta batez ere AMAIERA HORI. Ezinbestekoa.\nNon ikusi? HBO


Andaluziako autoen prezioen konparaketa - | Andaluziako autoen prezioen konparaketa -\nAutoen alokairua Andalucía Prezioa Konparazioa Andaluzia Espainian kokatuta dago eta, 8.44 milioi biztanle baino gehiago, herrialdeko autonomia erkidegoena da. Ikuspegi interesgarri eta erakargarritasun ugari dago gunean, eta autoak Andaluzian autoen alokairuko autoarekin erraz iristeko aukera ematen du. Aurkitu Andaluziako autoa merkea alokairua merkea-mietwagen.de at. Beste informazio garrantzitsu eta kostu batzuk ere zerrendatzen ditugu alokairuko hainbat enpresaren ibilgailu ezberdinez gain, Andaluziako auto merkea eta azkar aurki dezakezu. Zentzuzkoa da Andaluzian, ibilgailuen alokairua zure bisitaldietarako abiapuntutzat hartuta. Autobusez Andaluziatik: Almeriara – Zure probintzia sunniestena Andaluziatik zehar alokatutako autoarekin gidatzen baduzu, Almeria bisita osoa ordaindu beharko zenuke. Almeriaren portu bakarra ez da, baina baita izen bereko probintziaren hiriburua ere. Probintzia Espainian eremu eguzkitsuenetakoa da eta 18 graduko zentimetroko batez besteko tenperatura du, 25 graduko zifrak udan. Leku onean, ur garbia eta garbia dena bainatzea egokia da. Gainera, Almeria hondartzak ederrak dira. Gunean, ezin duzu igeri, snorkel eta murgiltzeko, baizik eta beste kirol jarduera batzuk egitea, hala nola, zaldiz paseatzea, paraxutea, eskalada eta golf egitea. Almeriako probintzia herrialdeko eremu ederrenetarikoa da. Zure Andaluziako autoaren alokairuan utziz gero, Gibraltarko Rock izugarrira iristeko aukera izango duzu. Sevilla: Espainia Purua. Andaluzian auto bat alokatzea, Sevillako hiriburua ez galdu. Herrialdeko laugarren herririk handiena da, eta herakles greziar heraklesek sortu zuen legendaren arabera. Sevillak “Andaluziako kultura bihotza” deitu dezake. Bertan, zezenketa ospetsua eta dantza tradizionala aurkituko dituzu, flamenkoa. Hiri ederreko kaleek zalapartan, erosotasun zoragarri eta hainbat jatetxe, terraza eta tabernatan betetzen dute. Sevillan barrena bidaia egin ondoren, Andaluziatik Malaga-ra, Benalmádena-ko Itsasoko Bizikletara daraman autoarekin. Malaga-ko ikuspegi ikusgarriak Andaluzian edo Malagan zehar alokatutako autoarekin gidatzen baduzu, ezin duzu hiri ikusgarria bisitatu. Gune honetako leku interesgarrienetako bat Alcazaba, XI. Mendeko arabiera gotorlekua da, eta Encarnación katedrala. Bigarrena 1528. urtean eraiki zuten konkistatzaile kristauek, Meskito Handiko tokian zehar. Malagako museo ugari daude. Honako hauek dira Museo del Vino, Arte Flamenkoaren Museoa eta Picasso Museoa. Malagako bisita jarraituz, hobe da autoa Andaluziatik Andaluziatik gidatzea. Katedral ikusgarria beste behin betiko bisitatu beharko zenuke. Sierra Nevadako Parke Nazionala: Parekorik gabeko Paisaia Senderismoak Andaluzian autoz bidaiatzea, Sierra Nevada Parke Nazionalera bidaia egitea beharrezkoa da. 1999. urteaz geroztik, Sierra Nevadako gune nagusia parke nazional gisa babestuta dago. Parkeak 800 kilometro inguruko azalera du. 14 mendi daude, Iberiar Penintsulako mendirik garaienena: Mulhacén eta 3.482 metro ditu. Lokalean beste inon ez dagoen landare ikusgarria aurkituko duzu. Paisaia paregabe hau zeharkatzen baduzu, tokiko animalia espezietako batzuk ere aurki ditzakezu, besteak beste, basatiak eta mendiko ahuntzak. Zure ibilbidea amaitu bezain laster, alokatzeko autoa Andaluziatik Huelvara eraman behar da, Torre de la Calahorra arabiar gotorlekura. Coto de Donana Parke Nazionala: espezie ezberdinetako habitatak. Andaluziako alokairuko autoarekin, Donostiako Coto de Donako Parke Nazionalera iristeko modu azkar eta erraz aurkituko duzu. Tokiko paisaia paregabe eta askotarikoa da. Dunak, basoak eta aintzirak animalia espezie desberdinetarako erretiroak dira. Beraz, Donostiako Coto de Donana Parke Nazionalean bizi dira 250 hegazti espezie eta 72 espezie arrain ondoren. 48 ugaztun eta 34 espezie narrasti eta anfibio daude. Batzuetan, itsas dortoken espezie batzuk aurki daitezke. Ibilaldi ederra egin ondoren, Andaluziatik eta Almeriako Museoarentzako autoarekin bidaia egin beharra dago. Daude askotarikoakErakusketa objektuak, Erdi Paleolitotik gaur egun arte. Fuenta de Piedra Natur Parkea: Flamingo habia eremua. Andaluziatik zehar autoz gidatzen duzunean, Fuenta de Piedra aintzirara joango gara. Natura-erreserba hau 1.350 hektarea baino gehiagoko azalera duten animalia eta landare espezie askoren egoitza da. Laguna de Fuenta de Piedra hezegune bat da eta Iberiar Penintsulako jatorrizko landarediaren haitzuloa da. Camargue Frantziaren ondoren, flamenkoaren bigarren fluxu garrantzitsuena da Europan. Andaluzian ibilgailua alokatu aurretik, hobe da Sevillara berriro bisitatzea Isla Mágica herriko parke tematikoa bisitatzeko. Frantziarentzako autoen alokairua gure bazkideen guneko eskaintza egokia aurki daiteke: fr/louer- andalousie\nLloguer de cotxes Gyeonggido - Lloguer de cotxes barats a Gyeonggido | Cotxes de vacances\nAutoBoca autoen alokairua alquiler121.com\nAutoa alokatzea Sixt Peru\nNiza Lloguer de cotxes - Cotxes de vacances


Lau biztanletik batek unibertsitate prestakuntza du Euskadin | Radio Bilbao | Cadena SER\nÚltimas noticias Hemeroteca 20 de febrero de 2019 Actualizado a las 02:04 CET\nLau biztanletik batek unibertsitate prestakuntza du Euskadin\n499.124 pertsonek goi-ertain edo goi mailako unibertsitate ikasketak izan arren %20ak bakarrik dauka titulu akademikoa\n30/11/2018 - 16:38 h. CET\nEuskal Autonomia Erkidegoko (EAE) hamar urte eta gehiagoko 499.124 pertsonek goi-ertain edo goi mailako unibertsitate ikasketak zituzten 2016an, bukatuak edo ez, hau da, erkidegoko adin horetatik biztanleen %25,3k, Eustaten datuen arabera.\nBost urte lehenago, 2011an, 475.598 pertsona ziren ikasketa maila horietan (%24,1). Horrela, bost urteko aldian %1,2 puntuko hazkundea izan da. Emakumeen artean proportzioa %27,4 zen 2016an, gizonen kasuan %23 zen bitartean. Horrela, emakumeen aldeko diferentzia handiagotu egin zen 2011tik 2016ra: %3,5 puntutik %4,4 puntura.\nBeste muturrean, hamar urte eta gehiagoko biztanleen %0,4 analfabetoak ziren 2016an: gizonen %0,2 eta emakumeen %0,5. Halaber, 65 urte bete bitartean, analfabetoen tasa %0,1 zen, eta hortik aurrera %0,9.\nLurraldeka, ikasketa mailen arteko aldeak txikiak ziren 2016an. Hain zuzen, bigarren mailako ikasketak zituztenen portzentajerik handiena Araban zegoen, %22,9rekin, EAE osoan %21,8 zen bitartean. Bizkaian unibertsitate ikasketadunak %26,1 ziren, eta EAE osoan %25,3, eta Gipuzkoan ikasketa profesionalak egindakoak %19 ziren, EAEn baino %1,1 puntu gehiago.


1. 1900-1939 bizkaiera literatur prosa urteko domeca 1903 0375\nBaña jazoten dana da, olango iracasbideric eztaquijenac, gueyenetan pecatua zalantza edo eztabaida baric aguertuten dabela; eta iñoz pecatu-lagunaren zerzelaquizuna izten badabe esan baric, asmu charrez eguin daruela eta, euren jaquiñeza gaitic, autormen edo conpesiño deunguia eguiten dabela.\n2. 1940-1968 bizkaiera saiakera-liburuak j.g. etxebarria 0029\n3. 1940-1968 bizkaiera saiakera-liburuak j.g. etxebarria 0029\n4. 1940-1968 sailkatu gabeak hilabetekari, noizbehinkariak,..... jbdei 1963 00001\nIrakasbideak azken urteetan egin ditun aurrerapenak ezin utziko ditugu bazterrean.\n5. 1969-1990 bizkaiera ikasliburuak marrazkioeo/1 0003\nLau au obetu aal izateko izango dituzuten iritzi guztiak pozik artuko genituzke, irakasbide ta ikasbide obeago bat eskeñi aal izateko.\n6. 1969-1990 euskara batua ikerketak p. urkizu 0023\n7. 1969-1990 euskara batua ikerketak gbarand gauzaki 0070\n8. 1969-1990 euskara batua ikerketak gbarand gauzaki 0235\n9. 1969-1990 euskara batua saiakera-liburuak txill 0122\nEta ni bezala ere, beharbada, horren seguru ematen zuen erakaspide horren aurrean izuti edo lotsati atxeman dukezu zeure burua.\n10. 1969-1990 euskara batua saiakera-liburuak txill 0057\nBaina hala ez balitz ere, beti luke berezko erakaspideak hobari nabarmen bat: ez diola haurrari ahalegin bitxirik eskatzen, bizieraren abiagunean egokitzen dela txit ongi, eta ez dagoela sistemazko ikaskairik.\n11. 1969-1990 euskara batua saiakera-liburuak txill 0045\n12. 1969-1990 euskara batua saiakera-liburuak uzei 0292\nAzterketa horiek ondorio garrantzitsuak izan dituzte maila batzutan: hizkuntzen irakasbideen prestaeran, hizkuntza barruko koerlazio-bilaketan, eta abar.\n13. 1969-1990 euskara batua saiakera-liburuak m.k. garmendia 0128\nEuskal Herriak berrikitan abiatua duen elebitasun-formulak beste leku gutxitan bezainbateko gordintasunez erakuts ditzakeelako irakaspide desberdinen goibeheak eta on-gaitzak.\n14. 1969-1990 sailkatu gabeak egunkariak ehaa 1988 0006\n15. 1969-1990 sailkatu gabeak astekari eta hamaboskariak herrizh 1988 0001\n16. 1991> euskara batua ikasliburuak hizkliter 0018\nKalvindarren erreforma onartu eta erreginaren esanetara jartzen da, irakasbide berria zabaldu asmotan.\n17. 1991> euskara batua literatur prosa x. arregi 0021\nPintura, Shaftesburyk ia irakaspide moralerako medio bezala bakarrik estimatzen zuen.\n18. 1991> euskara batua saiakera-liburuak x. kintana 00004\nGabriel Euzkeltzale-Bazkuna elkartearen Método gradual para aprender el Euzkera izeneko irakasbide hiperpuristaz baliatu zen, sinets ezineko proposamen irrealak euskara jatortzat eskaintzen zituen irakasbideaz. Arestik berak kontatzen zigunez, behin Debara joan eta bertako jatetxe batean arrautza elia gaimelduta eskatu omen zuen, arrautza frijitu pare bat eskuratu nahirik. Eta zerbitzariak honela erantzun omen zion: Barkatu jauna, baina hemen ez dakigu alemanez. Horrela konturatu zen, antza, liburuko hizkuntza artifizial hartatik irten eta herriko euskarara hurbildu beharra zuela, herriko jendearen ohiko mintzaira eredu harturik.\n19. 1991> euskara batua saiakera-liburuak l. oihartzabal 0232\n20. 1991> euskara batua saiakera-liburuak j. de txurruka 0111\nDialektika jakintza guztiei ezarrigarria izan zitekeen irakasbidean datza.\n21. 1991> sailkatu gabeak egunkariak matx 00018\nBaina irakasbideen egokitasunaz gainera beste zerbait gehiago ere izan beharko da kontuan, noski, Ingeles akademia batean ariketa bat bahiketa izateak ez luke ezeren marmarrik, eztabaidarik eta istilurik sortuko.\n22. 1991> sailkatu gabeak egunkariak ehaa 1993 7766


Napsteren iraultza musika interneten (II) — Gaztezulo\nNapsteren iraultza musika interneten (II)\nNapsteren iraultza musika interneten (II) https://www.gaztezulo.eus/albisteak/napsteren-iraultza-musika-interneten-ii https://www.gaztezulo.eus/albisteak/napsteren-iraultza-musika-interneten-ii/@@download/image/5p35-4.jpg\nXabier Mtz de Arbulo eta Cristian Rodriguez\nHemen ari gara berriro ere joan den hilabeteko gaiaren inguruan bueltaka. Izan ere, musika sarean lortzeko aukera ezpal ugari dituen gaia da. Napsteri buruz hitz egin genuen aurreko atalean eta oraingo honetan zerbitzu bera eskaintzen duten beste programa batzuei buruz arituko gara.\nUrtarrileko atala irakurri ondoren, badakizue nolako garrantzia duen MP3-k interneten, musikari dagokionez. Napster konpainiak, hainbeste ika-mika sortu duen musika trukatzeko internet zerbitzu ezagunak, Edel Music AG-rekin elkartu dela iragarri berri du. Edel Music AG musika independente enpresa garrantzitsuenetakoa da. Beraz, konpainia ospetsuak amore eman du eta hemendik aurrera erabiltzaileei ordainaraziko die, haren zerbitzua jasotzearen truke.\nHori dela eta, zerbitzu bera eskaintzen duten bestelako programen berri emango dizuegu. Jakina, ez gara hemen betiko orrialde komertzialeez arituko, ezta sarearen aukerak murriztu eta publizitatea barra-barra sartzen diguten ohiko atari-bilatzaileez ere.\nNapster bezala, musikaren paradisua. Web honek musikaren hautatze sistema zorrotzagoa du, hau da, musika mota jakin bat gustatzen bazaigu, baina estilo horretako zenbait talde berri ezagutu nahi baditugu, eskainitako estiloetako bat aukeratu besterik ez dugu. Hau egin ondoren, estilo horretako talde sorta zabala eskainiko zaigu, guk saretik jaitsi ditzagun.\nNapster-en lehiakiderik handiena da eta antzeko zerbitzua du. Baina horrez gain, MP3 ere jaitsi dezakegu. Beraz, edozein kantuk, baita berrienen artean berrienak ere, sarean dabiltzan software librearen azken berrikuntzak jaisteko aukera ematen digu. Napsterekin alderatuta, funtzionamendua oso bestelakoa da. Ez da beharrezkoa programarik jaistea eta Napster-en zerbitzailearekin lotzea. Aitzitik, gnutellaren web-ean bertan esploratzaile moduko barra txiki bat dago eta guk kantuaren izena idatzi behar dugu.\nMP3 atari handienetakoa dugu honako hau. Bertan beste inon aurkitzerik izango ez ditugun kantuak topatuko ditugu. Bestalde, MP3 eta haren inguruko mundua hobeto ezagutzeko parada ematen du. Musika formatoari propio eskainitako eztabaida foroa ere badago orrialde honetan; gainerako erabiltzaileekin zalantzak argitu ahal ditugu hemen. Horrez gain, sarean musika trukatzea ere badago.\nPrest al zaude orrialde zirraragarri honetan sartzeko? Ziur? Kantaririk onenen 350 bilduma osoak aurkituko dituzu hemen, mota guztietako 107tik gora MP3. Baina ororen gainetik, etengabe berritzen ari den orrialdea dugu hauxe, aho bete hortz utziko zaituena. Oso eskaintza zabala du, pop, rock edo dance-tik hasi eta segi filmetako soinu bandekin.\nBilatzailerik onena, musika formatoaren erresuma. Halakoxea da, MP3 besterik bilatzen ez duen bilatzailea. Eta ziur egon zaitez nahi duzun guztia topatuko duzula hemen. Izan ere, orrialde guztietan MP3ak bilatzeaz gain, FTPetan ere bilatu ohi du musika.\nHelbide interesgarri hauek ikusi ondoren, badakizue ditxosozko Napster-ik gabe ere bizi daitekeela. Alternatibak badira eta egia esan, ez daude batere gaizki eta are gehiago, batzuetan diruaren aurrean amore eman duen sistema bera baino hobeak dira. Napster-ek bazterrean utzi ditu musikazaletasuna konpartitu nahi dituzten erabiltzaileak, baina dena den, hori ez da traba izango MP3ren bila dabiltzan ehundaka erabiltzaileentzat. Zalantzarik gabe, sarean kantarik gustukoenak eskuratzeko borrokak zeresana ematen jarraituko du aurrerantzean ere.


genre_facet:"EIMAk onetsitako materialak" author_facet:"Elhuyar Hizkuntza Zerbitzuak" author_facet:"IRALE (2005-2006 ikasturtea)" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Metal-eraikuntzak (Heziketa Zikloa). Goi maila"\nGeneroa / Forma: EIMAk onetsitako materialak Egilea: Elhuyar Hizkuntza Zerbitzuak Egilea: IRALE (2005-2006 ikasturtea) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Metal-eraikuntzak (Heziketa Zikloa). Goi maila\n2 Fabrikazio Mekanikoa (Lanbide Arloa) 2 Fabrikazio Mekanikoen Industrietako Segurtasun Planak (Modulua) Fabrikazio mekanikoko produkzioaren programazioa (Heziketa Zikloa). Goi maila 2 Galdaketa eta pulbimetalurgiaren bidezko produkzioa (Heziketa Zikloa). Goi maila 2 Instalazioa eta mantenimendua (Lanbide Arloa) 2 Kalitatearen kudeaketa,laneko arriskuen prebentzioa eta ingurumen-babesa (Modulua) Gehiago ... 2 Lan Arriskuen Prebentzioa (Heziketa Zikloa). Goi maila 2 Lanbide Heziketa 2 Mantentze-lan elektromekanikoa (Heziketa Zikloa). Erdi maila 2 Mantentze-lanen eta kalitatearen prozesuak eta kudeaketa (Modulua) 2 Mekatronika Industriala (Heziketa Zikloa). Goi maila Metal-eraikuntzak (Heziketa Zikloa). Goi maila 2 Metal-eraikuntzen industrietako segurtasun-planak (Modulua) 2 Sekuritate baldintzetatik deribatutako arriskuak (Modulua) 1 Linea automatizatuen muntaia- eta mantentze-lanak (Modulua) 1 Muntaia- eta mantentze-lan elektriko/elektronikoak (Modulua) Guztiak ikusi ... gutxiago ...


Irekia Eusko Jaurlaritza - Gobierno Vasco :: Eusko Jaurlaritzak herritarren galderak Whatsapp bidez erantzungo ditu\nEusko Jaurlaritzak herritarren galderak…\n\nEusko Jaurlaritzak herritarren galderak Whatsapp bidez erantzungo ditu Iturria: Irekia\n\n\n\n\n\n\n\n\n• Herritarrei erantzuteko aplikazio ospetsua erabiliko duen lehen autonomia-erkidegoa izango da Euskadi. Herritarrak artatzeko erabiltzen dituen zerbitzuei gehituko zaie, hau da, online zerbitzuari, 012 telefonoari eta hiriburuetako bulegoei.\n• Gainera, Eusko Jaurlaritzak mugikorretarako aplikazio bat sortuko du online zerbitzuetarak sarbidea emateko, eta herritarrek parte hartzeko eta politika publikoak balioztatzeko web atari bat sortuko du.\n• 2016an Euskadiko Herri Administrazioan sartzen den dokumentazio guztia digitala izango da.\nJosu Erkoreka Justizia eta Herri Administrazio sailburuak berrikuntza publikoaren arloko Eusko Jaurlaritzaren 2016rako estrategia aurkeztu du gaur goizean. Aurkezpenean, Javier Bikandi Herritarrak Hartzeko eta Administrazioa Berritzeko eta Hobetzeko zuzendaria eta Christian Bason Danimarkako Gobernuaren Politika Publikoen Berrikuntza Laborategi Mindlabeko zuzendaria ere izan dira.\nGainera, gaur, Eusko Jaurlaritzako kideek hainbat bilera eta mintegi egingo dituzte Christian Basonekin, politika publikoen arloan berrikuntza eta gardentasuna aplikatzeari buruzkoak.\n2016KO BERRIKUNTZA PUBLIKOAREN ESTRATEGIA\nEusko Jaurlaritzak berrikuntza publikoari buruzko estrategia bat diseinatu du. 6 jarduera ardatz, 28 proiektu zehatz eta 46 ekintza ditu, eta 2016 urterako landuko eta balioetsiko da.\nHonako hauek dira 6 jarduera ardatzak:\n28 proiektuen eta 46 ekintzen artean, nabarmentzekoa da Eusko Jaurlaritzak telefono mugikorrak eta tabletak erabiliko dituela herritarrei erantzuteko eta haiekin komunikatzeko tresna moduan, hurbilekoak, azkarrak eta eraginkorrak direlako. Horrenbestez:\n• Eusko Jaurlaritza Whatsapp aplikazioa erabiltzen hasiko da herritarren zalantzak eta galderak erantzuteko. Ondorioz, Euskadi herritarrekin komunikatzeko aplikazio hori erabiltzen duen lehen autonomia erkidegoa izango da.\n• Eusko Jaurlaritzak mugikorretarako aplikazio bat sortuko du, herritarrak telefono mugikorraren bitartez sarean dauden zerbitzu publikoetan sartu ahal izateko.\n• Eusko Jaurlaritzak orain online edo bulegoetara joanda soilik egin daitezkeen izapideak telefono bidez egiteko aukera emango du.\nGainera, berrikuntza publikoko estrategiaren bidez, Eusko Jaurlaritzak herritarrei arreta emateko Zuzenean zerbitzua indartuko du. Duela bost urte sortu zuen arren, dagoeneko hamar erabiltzailetatik zortzik oso pozgarritzat jotzen dute jasotako arreta.\n2014ko hilabete hauetan, zerbitzuaren bidez 369.477 kontsulta erantzun dira, hau da, egunean 3.639 inguru. Zuzenean zerbitzuak hiru motatako arreta ematen du, Internet bidezkoa, telefono bidezkoa eta zuzenekoa, Euskadiko hiru hiriburuetan dituen bulegoetan.\nBerrikuntza publikoko estrategiak biltzen duen beste erronketako bat da 2016rako papera desagerraraziko dela Herri Administrazioaren kudeaketan eta izapideetan:\n• Eusko Jaurlaritzak ez du paperik sartuko Administrazioan. 2016an, Euskadiko Herri Administrazioan sartzen den dokumentazio guztiak digitala izan beharko du. Administrazioan artatzen diren herritarrek dokumentuak paperez eman arren, dokumentuak eskaneatu egingo dira eta paperak izapideak egiten dituztenei itzuliko zaizkie.\n• Herritarrek administrazioan egin ditzaketen izapide guztiak online egiteko aukera emango du Eusko Jaurlaritzak.\nEusko Jaurlaritzaren berrikuntza publikoko estrategiaren beste helburuetako bat gardentasuna eta herritarren partaidetza eta lankidetza handitzea da. Horretarako, Jaurlaritzak parte hartzeko web ataria sortuko du, herritarrei politika publikoak balioztatzeko aukera emateko.\nGainera, Jaurlaritzak gobernantzaren arloko Europar Batasuneko 25 eskualde onenen zerrendan sartu nahi du, eta bide horretan dago, estatuko lehena baita.\nerkoreka_egunkaria_eu.mp3 behera kargatu (1000 KB)\nerkoreka_eh_bildu_eudel_eu.mp3 behera kargatu (400 KB)\nerkoreka_gure_esku_eu.mp3 behera kargatu (1 MB)\nerkoreka_berrikuntza_02_eu.mp3 behera kargatu (800 KB)\nerkoreka_berrikuntza_01_eu.mp3 behera kargatu (1000 KB)\nerkoreka_berrikuntza_04_eu.mp3 behera kargatu (1000 KB)\nerkoreka_berrikuntza_03_eu.mp3 behera kargatu (800 KB)


Hazi Klabeliñe ( Egilea: Irrien lagunak)\nASTERO 50 kilo hondakin KONPOSTATU DUGU!\n2013(e)ko apirilakren 26(a), ostirala\nGu, Eguzkibegi Ikastolako Agenda 21-kin konpromezua hartuta dugun ikasleak, auzolean ari diren bazkideen laguntzaz batera, gure ikastolan ortua egiten hasi gara. Alde batetik, konposta daukagu eginda, hau da, jantokian sortzen ditugun hondakin organikoak bildu eta guk eraiki dugun konpostontzian gordetzen dugu; denborarekin, hondakin horiek ongarri bihurtzen dira eta guk baratzeko lurrarekin nahasten dugu landareak osasuntsu hazteko.\nBestetik, duela hiru urte, gure inguruko hostoak bildu eta plastikoko poltsetan gorde genituen. Aurten, poltsa horiek zabaldu eta hostoak baratzerako ongarri aberatsa lurrarekin nahastuta aurkitu ditugu.\nGainera, gure ortuarekin lanean neguan hasi ginenez negutegi bat egin behar izan genuen landareak negua bizirauteko.\n2012(e)ko azaroakren 22(a), osteguna\nKONPOSTA SORTU BIU SOLORAKO!\nDakizuenez, asteotan jantokiko hondakinak batzen gabiltza KONPOSTA egiteko . Baina, ez edozelan! ...platano azalak, letxua zatiak, barazkiak eta holako gauzak baino ez.\nHondakinok, horbela, papera eta kartoiekaz modu egokian nahastata ( pentsa ojaldrezko pastela egiten zabiziela), aire apur bategaz eta hamaika bakterio eta onddoen kemenari esker, gure solorako sustratu ezin hobean bilakatuko dira. Horretarako ekoordezkaiek konpostagailu dotorea eraikiko dabe ( pintxata eta guztiz ).\nBitartean, Urretxu-Zumarragako ikastolakoek konposta zelan sortzen daben ikusi:\n2009(e)ko azaroakren 17(a), asteartea\nDakizuenez, orain hilabete pare bat konposta egiteari ekin diogu. Horbela jaso eta sare moduko batean gordetzen da, pittinka pittinka deskonposatu eta konpostean bilaka dadin. Gauzak ondo joanez gero, datorren ikasturtean Haur Hezkuntzako jolastokian gure konpostaz hornituriko baratze dotorea izatea espero dugu.\nHona hemen gure DBH1.mailako ikasleak lanari ekiten.\nUrretxindorra herri eskola\nBlog-artxiboa 04 (2) 04 (1) 11 (1) 11 (1)\nIHITZA 40. ESKOLA ORTUA\nESKOLA ORTURAKO GIDA


Euskal selekzioek nazioartean ofizialki parte hartzea aldarrikatu dute 750 kirolarik - Zarautz - Zarauzkohitza.eus\nEuskal selekzioek nazioartean ofizialki parte hartzea aldarrikatu dute 750 kirolarik\nAitor Manterola - Berria.eus 2020-03-07 17:00\n'Gu ere bai' ekimena eta manifestua aurkeztu dituzte San Mames estadioan, 750 kirolarik sinatua, "euskal kirolarien gehiengoa eskatzen ari dena betetzeko: euskal selekzioen nazioartekotzea". Udaberrian antolatuko dituen ekitaldiak sustengatu dituzte kirolariek, "euskal selekzioen eta kirolaren aldekoak izango direlako".\nSinatzaileen artean herriko eskubaloi taldeko kideak daude.\nGu ere bai ekimena eta manifestua aurkeztu dituzte euskal kirolariek gaur eguerdian Bilbon, San Mames estadioan, euskal selekzioek nazioartean parte hartzea aldarrikatzen duena. 750 kirolarik baino gehiago eman diote babesa, eta udaberrian, ekimen horren barruan antolatuko diren ekitaldiak sustengatuko dituzte, "euskal selekzioen eta kirolaren aldekoak izango direlako".\nYaser Hamed (Leioa, Bizkaia, 1997) futbolariak irakurri du beste kirolarien izenean, eta hasiera honela eman dio: "Hemen ez gaude ezer berririk aldarrikatzeko, baizik eta euskal herritarrok denbora luzez eskatzen gaudena betetzeko: Euskal Selekzioen nazioartekotzea. Izan ere, hau ez da gutxi batzuen nahia bakarrik, euskal kirolarien gehiengoa eskatzen ari den errealitatea baizik".\nEkimena eta agiria babestu duten kirolariek "ziurtasun osoa" daukate aurrera eraman behar dela aldarria. "Gizarte demokratiko batean gaude, eta horrek esan nahi du 600 kirolarik Euskal Selekzioa nazioarteko lehiaketetan defendatzearekin amets egiten badugu, horretarako ez litzatekeela arazorik egon beharko". Hamedek Palestinako selekzioan jokatzen du, aita hangoa duelako, baina esan du "are zoriontsuagoa" izango litzatekeela jaio zen herrialdearekin gauza bera egiteko modua balu. Bere burua eskaini du Palestina eta Euskal Selekzioaren arteko partida bat prestatzen "edozer gauzatan laguntzeko, inflexio puntu bat sortu eta jorratzen ari garen etorkizuna gertuago izateko".\nBestela, jarraitu artikulua irakurtzen Berria egunkariaren atari digitalean.